Harga minyak Brent Pertama Kali Melepasi Paras $60 Setong Sejak Kejatuhan Mendadak Pada 2015

Pasaran minyak mengukuh pada hari Isnin dengan harga minyak Brent yang melepasi paras $60 setong berikutan jangkaan pasaran bahawa pengurangan bekalan minyak oleh Organisasi Negera Pengeksport Petroleum (OPEC) dijangka akan tamat pada Mac 2018 akan dilanjutkan. Namun peningkatan eksport daripada Iraq menyebabkan harga tidak dapat melonjak lebih tinggi.
Minyak West Texas Intermediate (WTI) didagangkan sekitar $54.12 setong, naik 0.41% setakat jam 04.10 petang.
Pasaran hadapan Brent di ICE naik 27 sen atau 0.45% kepada $60.40 setong setakat jam 04.10 petang. Harga minyak Brent naik menghampiri paras tertinggi sejak Julai 2015. Peningkatan ini melebihi 36% daripada paras terendah pada bulan Jun iaitu pada bacaan $45.54.
Menurut ANZ bank, selain dariapda peningkatan harga yang didorong kesungguhan OPEC untuk mengurangkan pengeluaran, kenyataan Putera Mahkota Arab Saudi yang menyarankan lanjutan perjanjian pengurangan pengeluaran minyak turut menambahkan lagi peningkatan harga.
 OPEC bersama Rusia dan 9 pengeluar utama lain telah berjanji menghadkan pengeluaran kepada 1.8 juta tong sehari (bdp) sejak Januari lalu dan bakal tamat pada Mac 2018. Mereka dijangka akan melanjutkan lagi tempoh perjanjian sehingga akhir tahun depan.
OPEC dijangka akan bermesyuarat di Vienna,Austria pada 30 November ini.
Berdasarkan laporan pada hari Ahad, para pedagang berpendapat peningkatan eksport dari Iraq, daripada 900,000 bpd kepada 4.6 juta bpd menyebabkan harga Brent tidak dapat melonjak lebih tinggi.
Dalam masa yang sama, pengeluaran minyak U.S yang meningkat sebanyak 13% sejak pertengahan 2016 menyebabkan harga minyak WTI lebih murah berbanding Brent.
Berdasarkan kenyataan CFTC pada hari Jumaat, peningkatan minyak Brent dan WTI menyebabkan spekulator meningkatkan lagi pelaburan mereka di pasaran hadapan dan opsyen di New York dan London daripada 15,041 kontrak kepada 280,634 kontrak.


Analisis Teknikal USD/JPY – Timeframe H1 – 17/1/2019

Walaupun pergerakan harga pada chart pasangan matawang safe-haven USD/JPY untuk sesi dagangan semalam agak perlahan, namun harga berjaya menunjukkan kenaikan pada pergerakan harga. Harga telah membuat kenaikan dari paras Magic Pivot semalam sehingga mencecah ke paras resistance MagicR2 pada indicator Moshed Magic Line pada penghujung sesi dagangan New York hampir menutup dagangannya. Paras ketinggian dagangan yang dicapai semalam turut dilihat kembali menguji zon SBR (support become resistance) semasa pada chart USD/JPY.
Pada sesi pasaran Asia hari ini, harga dilihat menunjukkan pergerakan harga yang perlahan sedikit menurun menyentuh paras Magic Pivot pada 108.881 hari ini. Kemudiannya, harga dilihat masih bergerak di sekitar atas paras Magic Pivot tersebut dan mendatar pada paras SBR 109.00 sehingga ke penghujung sesi dagangan Asia. Jika harga gagal membuat penurunan dan kembali menunjukkan kenaikan harga melepasi zon SBR pada USD/JPY, jangkaan awal harga akan menguji dahulu paras resistance terdekat pada 109.397 (MagicR1). Harga yang melepasi paras tersebut kemudiannya akan meneruskan lagi kenaikan menuju pula ke paras sekitar resistance 109.713 (MagicR2) dan sekiranya harga berjaya kekalkan momentum kenaikan harga, paras resistance lebih tinggi iaitu pada sekitar 110.229 (MagicR3) dilihat bakal menjadi destinasi tumpuan harga pada kenaikan yang seterusnya.
Namun jika harga membuat penurunan melepasi paras Magic Pivot hari ini, harga dijangka akan turun menguji paras support pada 108.565 (MagicS1). Seterusnya, penurunan harga yang diteruskan berkemungkinan akan kembali menguji paras terendah dagangan yang dicapai pada Isnin lalu sekitar paras support 108.049 (MagicS2). Sedikit lagi penurunan yang masih dikekalkan harga akan menyentuh paras support lebih rendah yang dilihat berada di paras 107.733 (MagicS3).
 Pantau perkembangan pada hubungan dagang AS-China dan juga faktor-faktor global yang menyumbang kepada perubahan terhadap sentimen pasaran semasa. Tentukan paras support dan resistance terbaik pada chart USD/JPY dengan berpandukan pada indicator Moshed Magic Line.

Paras support: 108.565, 108.049, 107.733.
Paras resistance: 109.397, 109.713, 110.229.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


AUD/USD Memulakan Dagangan Minggu Ini Dengan Penurunan Harga

Pada mesyuarat dasar monetari minggu lalu, bank pusat Australia telah menurunkan kadar faedah kepada 1.25% daripada 1.50% seperti yang telah dijangkakan oleh pasaran. Reserve Bank of Australia (RBA) membuat keputusan tersebut berdasarkan pertumbuhan GDP untuk suku tahun pertama yang lemah dan juga paling perlahan sejak tahun 2009.
Namun dagangan Aussie berbanding USD dilihat stabil berikutan USD yang turut melemah ketika pelabur berwaspada menantikan laporan pekerjaan NFP Amerika Syarikat minggu lalu.
Laporan pekerjaan NFP yang merosot berjaya meningkatkan dagangan harga pada pasangan matawang AUD/USD daripada terus menurun ekoran penurunan kadar faedah oleh RBA.
Permulaan dagangan minggu ini kembali memberi tekanan terhadap Aussie ekoran data data ekonomi China yang dikeluarkan pada sesi Asia pagi ini. Kadar import China mencatatkan bacaan yang merosot dan memberi kesan terhadap matawang dolar AUD.
Dapat diperhatikan pergerakan harga pada AUD/USD sejak sesi pasaran Asia hari ini menunjukkan penurunan sehingga bersambung pada sesi pasaran Eropah.
Kenaikan harga pada AUD/USD pada Jumaat lalu berjaya mencatatkan paras ketinggian pada resistance 0.70200 hampir menyentuh paras resistance MagicR3 pada indicator Moshed Magic Line.
Penurunan harga pada hari ini pula dilihat telah melepasi paras Magic Pivot 0.6994 hari ini dan menyambung penurunan sehingga ke paras support 0.6966 (MagicS1) untuk menguji zon RBS (resistance become support) tersebut.
 Jika harga meneruskan penurunan ke paras lebih rendah, jangkaan destinasi tumpuan harga seterusnya adalah pada support 0.6935 (MagicS2) yang berada pada zon RBS lebih rendah.
Penurunan lebih rendah mampu mencecah ke paras support 0.6907 (MagicS3) yang diuji pada dagangan penghujung Mei.
Namun jika harga dilihat kembali membuat kenaikan semula, paras ketinggian pada 0.70200 yang dicapai pada Jumaat lalu akan diuji harga sebelum membuat kenaikan lebih tinggi.
Kenaikan seterusnya berkemungkinan menuju ke paras ketinggian pada 0.70200 yang merupakan zon resistance pada bulan April atau lebih tinggi lagi menuju ke resistance 0.7082 (MagicR3) pada indicator Moshed Magic Line hari ini.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 0.6966, 0.6935, 0.6907.
Paras resistance: 0.7024, 0.7052, 0.7082.


8 Berita Data Ekonomi Penting Tumpuan Pasaran Minggu Ini (10-14 April 2023)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Data Inflasi China (Selasa 9.30 Pagi): Sebagai ekonomi kedua terbesar dunia, data ekonomi China akan diperhatikan di mana akan turut mempengaruhi pasaran global. Kadar inflasi pengguna akan diberikan perhatian bagi bacaan bulan Mac.
Data Inflasi AS (Rabu 8.30 Malam): Selepas data pekerjaan dinilai minggu lalu, minggu ini tumpuan akan terarah pada data indeks harga pengguna (CPI) AS untuk gambaran awal pasaran menjelang mesyuarat FOMC pada awal Mei nanti.
Mesyuarat Polisi Bank Pusat Kanada (Rabu 10.00 Malam): Seperti mesyuarat sebelum ini, keputusan mesyuarat April juga kekal menjangkakan Bank of Canada (BOC) untuk mengekalkan kadar faedah tidak berubah di paras 4.50%.
 Minit Mesyuarat FOMC (Khamis 2.00 Pagi): Bakal mempengaruhi pergerakan mata wang USD, pelabur akan meneliti kembali butiran lanjut mesyuarat FOMC sebelum ini menerusi minit yang akan diterbitkan.
Data Pekerjaan Australia (Khamis 9.30 Pagi): Pasaran bakal menjangkakan sektor buruh di Australia semakin suram dengan ramalan pertambahan pekerjaan bagi bulan Mac akan lebih rendah berbanding sebelumnya. Manakala, kadar pengangguran dijangka sedikit meningkat.
Data GDP UK (Khamis 2.00 Petang): Pertumbuhan ekonomi UK akan dinilai berdasarkan bacaan data Keluaran Dalam Negara Kasar (KNDK) terbaru yang bakal diterbitkan minggu ini. Bacaan bulanan diramalkan sedikit menguncup.
Data Indeks Harga Pengeluar AS (Khamis 8.30 Malam): Perubahan pada kadar inflasi pengeluar (PPI) AS turut akan mempengaruhi pengguna dan data ini turut diberikan tumpuan oleh bank pusat dalam penetapan dasar.
Data Jualan Runcit AS (Jumaat 8.30 Malam): Selepas catat pengucupan pada kadar jualan runcit Amerika Syarikat bulan sebelumnya, bacaan data terbaru bagi bulan Mac juga diramalkan merosot. Perbezaan ketara pada angka yang diterbitkan bakal memberi kesan negatif kepada USD.


Perkembangan Perdagangan US-China Sebelum Perlaksanaan Tarif Pada Jumaat

Berdasarkan laporan yang dikeluarkan, Presiden Donald Trump berkata pada hari Khamis bahawa US kemungkinan akan mengenakan tarif ke atas barang-barang China yang bernilai setengah triliun dolar.
Trump mengesahkan bahawa US akan mula mengutip tarif pada harga $ 34 bilion dalam barangan China pada jam 12:01 waktu Washington DC pada hari Jumaat dan memberi amaran bahawa pusingan berikutnya akan dikenakan tarif lebih daripada $ 500 bilion keatas barangan China, atau kira-kira jumlah keseluruhan jumlah yang diimport Amerika Syarikat dari China pada tahun lepas.
Komentar Trump tersebut telah meningkatan ketegangan perdagangan dengan China. Sebelum ini, Trump telah mengancam untuk mengenakan tarif tambahan ke atas barangan bernilai $ 400 bilion sekiranya China bertindak balas terhadap tarif awal U.S.. Antara barangan China yang dikenakan termasuk autos, pemacu cakera komputer, pam dan injap dan pemancar cahaya.
Menurut badan Kastam US, notis akan menyenaraikan 25 peratus duti keatas 818 lini produk yang telah dikenalpasti pada bulan Jun oleh Pejabat Wakil Perdagangan U.S.
Kemudian Beijing telah berikrar untuk segera bertindak balas dengan tarif yang sama sendiri terhadap produk autos U.S., pertanian dan lain-lain barangan.
 China mendakwa tindakan Amerika Syarikat pada hari Khamis tmembawa kesan buruk kepada dunia dengan tarif yang ditetapkan untuk berkuatkuasa pada hari Jumaat sambil memberi amaran bahawa ia akan bertindak balas.
Walaubagaimanapun, kenyataan pada 4 Julai menunjukkan China tidak akan membuat serangan terlebih dahulu dalam perang perdagangan dengan Amerika Syarikat dan tidak akan menjadi yang pertama mengenakan tariff, demikian kenyataan yang dikeluarkan oleh kementerian kewangan pada Rabu.
Keesokan harinya, agensi kastam China telah menjelaskan pada hari Khamis bahawa tarif China ke atas barangan Amerika akan berkuatkuasa sejurus selepas kewajipan A.S. ke atas barangan Cina dimasukkan.
Pertikaian itu telah mengacaukan pasaran kewangan termasuk pasaran saham, mata wang dan perdagangan komoditi global dari kacang soya sehingga arang batu dalam beberapa minggu terakhir.
Jurucakap Kementerian Perdagangan China, Gao Feng berkata bahawa cadangan tarif U.S. akan memukul banyak syarikat Amerika dan syarikat asing yang beroperasi di China. Hal tersebut dapat mengganggu bekalan komponen dan kerja pemasangan mereka.


Pergerakan Semasa Pasaran Tukaran Matawang Forex Setakat Petang Ini

US dolar mencapai paras tertinggi tiga minggu lalu berbanding Yen pada Selasa selepas pengaruh komen dari pegawai-pegawai Federal Reserve yang mengatakan inflasi US harus meningkat jika kadar gaji meningkat.
Usd/Jpy telah mencapai paras tertinggi hari ini di 111.77 pukul 8 pagi tadi, paras yang kali terakhir dilihat pada 26 Mei. Kini pasangan matawang ini didagang di sekitar 111.58.
US dolar melonjak selepas komen oleh William Dudley Presiden Fed cawangan New York yang mengatakan pasaran buruh yang semakin ketat seharusnya memandu inflasi lebih tinggi.
Hal ini dilihat meyakinkan pelabur bahawa inflasi yang rendah akan naik juga akhirnya seterusnya bank pusat meneruskan perancangan tiga kali kenaikan kadar.
 Komen Dudley memastikan mesej yang disampaikan minggu lalu oleh The Fed dan melonjakkan US dolar, kata Teppei Ino, penganalisis di Bank of Tokyo-Mitsubishi UFJ di Singapura.
Dalam ucapan berasingan, Presiden Fed Chicago Charles Evans berkata pada Isnin bahawa bank pusat akan menaikkan kadarnya sekali lagi pada penghujung tahun ini.
Matawang greenback terus mengukuh sejak mesyuarat Fed pada 14 Jun di mana bank pusat juga mengumumkan untuk memulakan pengurangan penyata imbangan.
“Jangka pendek, mungkin Usd/Jpy lebih menarik,” kata Tan penganalisis pasaran forex di UBS Wealth Management Singapura. Walaubagaimanapun, katanya sebarang kelemahan dalam inflasi US tetap memberi risiko kepada kenaikan US dolar.
Berbanding enam matawang yang lain, indeks US dolar kini meningkat dari paras terendah 96.31 minggu lalu kepada paras tertinggi hari ini di 97.60.


Lima News Impak Tinggi Kepada Pasaran FOREX Minggu Ini (21 Ogos – 25 Ogos)

Dagangan minggu ini dijangka berhadapan kekurangan kecairan disebabkan faktor musim dengan kebanyakan orang akan bercuti di Eropah dan Amerika Syarikat.
Walaubagaimanapun, kita akan terus meneliti tren citarasa kepada risiko (risk-appetite) pasaran dengan masih ada lagi kebimbangan terhadap korea Utara walaupun ia sedikit reda.
Perkembangan politik di US juga akan menjadi fokus dengan drama-drama yang berterusan dalam pentadbiran Trump. Terbaru, ketua strategi White House Steve Bannon meletak jawatan dan ada yang menganggap ia sebagai satu perkara yang positif kepada pentadbiran Trump.
1. Ucapan Pengerusi The Fed Janet Yellan (Jumaat)
Janet Yellen akan berucap di dalam simposium Jackson Hole pada Jumaat di mana beliau dijangka akan memperkatakan tentang kestabilan kewangan yang berkemungkinan memberi impak penting kepada pasaran. Terdapat juga potensi Yellen akan memberi komen tentang jangkaan ekonomi US dan polisi monetari. Keyakinan dalam ucapan beliau khususnya dari segi ekonomi secara keseluruhan dijangka akan menyokong US dolar.
2. Ucapan Presiden ECB Mario Draghi (Jumaat)
Mario Draghi juga akan berucap pada Jumaat dan sebelum itu beliau akan berucap terlebih dahulu pada Rabu. Isyarat terbaru oleh Draghi adalah mereka akan mebincangkan tentang program pembelian bon pada musim luruh. Namun jangkaan pasaran sebelum ini meleset dan menyebabkan Euro sedikit jatuh apabila spekulasi mengatakan Draghi tidak akan memperkatakan tentang monetari dalam simposium Jackson Hole. Sebarang kejutan dari segi komen beliau dalam simposium tersebut sudah tentu akan memberi kesan besar kepada matawang Euro.
 3. Simposium Jackson Hole (Jumaat)
Ahli-ahli bank pusat akan berkumpul di dalam simposium ini yang berlangsung dari 24 – 25 Ogos. Sebelum ini, ahli dari bank-bank pusat utama telah menggunakan simposium ini sebagai platform memberikan isyarat polisi monetari. Pasaran akan memberi tumpuan dan akan meneliti setiap komen daripada ahli-ahli bank pusat terutamanya dari bank pusat utama dunia seperti The Fed, ECB, BOE,BOJ, BOC, RBA dan RBNZ.
4. Indeks PMI Zon-Eropah (Rabu)
Data terbaru indeks PMI Zon Eropah akan dikeluarkan pada Rabu pukul 4 petang. Sebelum data keseluruhan Zon Eropah dikeluarkan pukul 4 petang, Markit terlebih dahulu akan mengeluarkan data PMI dari Perancis dan Jerman. Zon Eropah sejak beberapa bulan lalu menunjukkan peningkatan yang memberangsangkan dari segi pertumbuhan dalam data ini, namun data terbaru menunjukkan isyarat aktiviti ekonomi yang semakin perlahan.
Pasaran dan ECB akan melihat trend eksport sama ada terdapat bukti pengukuhan Euro telah memperlahankan prmintaan dari luar negara. Bukti dalam inflasi juga penting untuk melihat tekanan kepada data tumpuan inflasi ECB.
5. Data jualan rumah US (Khamis)
Tidak banyak data dari US yang akan dikeluarkan minggu ini dan tumpuan pasaran US dijangka kepada data jualan rumah (Khamis), data durable goods (Jumaat), dan unemployment claims (Khamis).


Ada Yang Bimbang Dengan Momentum Pound Dan Euro?

Dollar membetulkan semula kedudukanya pada Jumaat kerana pasaran terus mencerna dasar terkini yang diumum oleh Fed.
EUR/USD merosot 0.08% kepada 1.1198.
EUR/USD, 30 minit
Sebelum ini, US Dollar menurun selepas Fed memutuskan untuk mengekalkan interest rate tidak berubah daripada nilai asal.
 GBP/USD juga merosot sebanyak 0.28%.
GBP-USD, 30 minit
Sementara itu, USD/JPY meningkat 0.17%. Pasaran dilihat belum pulih sepenuhnya selepas Bank of Japan memutuskan untuk memotong kadar lebih jauh ke dalam wilayah negatif serta mengembangkan program pembelian asetnya.
US Dollar Index kali terakhir dinilai meningkat 0.12%.
Anda Kenal Individu Yang Berpengaruh Dalam Dunia Kewangan Eropah Ini?


Data Inflasi AS Tertinggi 13 Tahun, Namun EUR/USD Gagal Teruskan Penurunan

US dolar dilihat menjadi penggerak utama pasaran dengan bacaan data yang bercampur sepanjang minggu lalu.
Mari perhatikan pergerakan harga pada carta pasangan mata wang EUR/USD.
Selepas beberapa kali menguji paras rintangan 1.21800 di awal minggu, harga menjunam pada Rabu susulan data inflasi Amerika Syarikat (AS) yang diterbitkan untuk bulan April mencatatkan kenaikan ke paras tertinggi 13 tahun!
Harga yang menguji paras halangan Moving Average 50 (MA50) pada rangka masa 1 jam susut lebih rendah ke zon RBS (resistance become support) 1.20900-1.20600.
Harga mendatar pada dagangan Khamis sebelum meningkat semula pada Jumaat. Peningkatan harga didorong oleh penyusutan semula US dolar selepas bacaan data jualan runcit AS yang mengecewakan.
Harga bergerak semula di atas paras sokongan MA50 dan mencapai paras rintangan 1.21500 bersambung pada pembukaan dagangan awal minggu ini.

 Zon rintangan 1.21500-1.21800 akan kembali diuji pada minggu ini jika US dolar terus susut lebih rendah untuk mengatasi paras ketinggian dicapai minggu lalu.
Sasaran untuk kenaikan harga seterusnya dilihat pada paras ketinggian sekitar 1.22500 yang menjadi rintangan bagi dagangan Februari lalu.
Namun pelabur juga perlu berwaspada untuk situasi pengukuhan semula US dolar ekoran terdapat spekulasi untuk Federal Reserve (Fed) yang perlu mengetatkan dasar ekoran peningkatan kadar inflasi.
Jika US dolar mengukuh semula, harga bakal membuat penurunan semula ke zon RBS 1.20900-1.20600 yang menyokong kejatuhan harga minggu lalu.
Sekiranya harga susut lebih rendah di bawah zon tersebut, penurunan dilihat bakal menuju ke zon support utama pada 1.2000 yang turut diuji pada awal Mei lalu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/JPY Tidak Lepas Peluang, Melonjak Lebih 300 Pips!

Matawang Pound terus tidak melepaskan peluang terhidang untuk mengukuh pada dagangan minggu ini di kala matawang safe-haven termasuk Yen makin kurang mendapat permintaan pasaran ketika ini.
Hal ini berlaku disebabkan sentimen pasaran yang kembali pulih (risk-on) angkara terdapat beberapa kenyataan dari pakar yang menjelaskan bahawa jangkitan varian Omicron tidak begitu menggusarkan.
Impak daripada kenyataan Bank of England (BOE) yang membuat langkah kenaikan kadar faedah pada mesyuarat sebelum ini mungkin turut boleh diambil kira sebagai asbab kenapa Pound mampu kukuh.
Pergerakan harga pada carta GBP/JPY tampaknya terus menonjolkan persembahan cemerlang setelah merekod lonjakan mingguan setakat ini melebihi 300 pips selepas susut pada penghujung minggu lalu.
Lonjakan tersebut juga sama sekali telah kembali menguji paras ketinggian yang dicapai pada minggu lalu sekitar 152.600-152.000 yang mana ia turut dinilai sebagai zon SBR (support become resistance).
Bukan itu sahaja, pelabur berkemungkinan bakal menilai reaksi lonjakan itu seakan sedang menunjuk isyarat perubahan trend selepas harga telah pun menembusi trendline resistance di timeframe harian.
 Keadaan ini tentunya akan menyokong pelabur dalam membuat sasaran terawal pada zon berikutnya 153.000 untuk kembali diterajui andai kata pergerakan harga terus cemerlang memapar trend bullish.
Yakni trend bullish lebih jelas kelihatan berikutan harga terus bergerak di atas paras halangan Moving Average 50 (MA50) yang mungkin akan berupaya memacu lonjakan agresif untuk menuju zon 155.000.
Namun demikian terdapat juga jangkaan bahawa pergerakan harga berkebarangkalian akan menjejaki semula zon RBS (resistance become support) pada 151.000 sekiranya harga kembali papar penurunan.
Kecenderungan dalam membuat penurunan harga yang lebih rendah dijangka akan mendorong harga mencecah ke zon sokongan yang paling kukuh sepanjang 9 bulan yang diperhatikan pada zon 149.000.
Lihat gambar carta harga pasangan matawang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dagangan Komoditi Hitam Stabil Sejak Minggu Lepas Dengan Stok Naik 1.5 Juta Tong

The Energy Information Administration (EIA) atau Pengurusan Informasi Tenaga di US melaporkan inventori minyak mentah yang meningkat sebanyak 1.5 juta tong pada minggu berakhir 24 Februari berbanding 0.56 juta tong yang dicatatkan sebelum itu.
Jangkaan kepada data kali ini ialah kenaikan 1.5 juta tong yang menepati jumlah sebenar. Jumlah inventori berada 9.0% melebihi stok tahun lalu di paras 520.2 juta.
Data ini dikeluarkan setiap minggu oleh The Energy Information Administration (EIA) yang mengira perubahan dalam inventori minyak di US setiap minggu. Ia dikeluarkan selepas empat hari minggu tersebut berakhir.
 Data terbaru inventori minyak mentah yang dikeluarkan oleh Institut Petroleum Amerika (API) juga merekodkan penambahan stok yang tinggi iaitu 0.88 juta tong pada minggu tempoh sama berbanding minggu sebelum ini yang mencatatkan kenaikan 9.94 juta tong.
Harga minyak WTI (West Texas Intermediate) masih lagi didagang dalam keadaan ‘ranging’ sejak minggu lepas mencapai paras terendah $53.33 setong dalam dagangan Selasa dan ketika ini sedang berada di sekitar $54.27 setong.
Manakala minyak Brent (Brent-oil) mencapai paras terendah minggu pada Selasa di $55.63 dan ketika ini sedang berada di sekitar $56.72 setong.


Sabar Dulu! GOLD Meningkat Semula Tu, Seperti Meningkatnya Harapan Pelabur

Sesi dagangan Khamis semalam menyaksikan penurunan semula harga emas susulan pengukuhan US dolar menuju dagangan penghujung minggu.
Penurunan harga sekitar 300 pips pada carta XAU/USD semalam menyentuh paras terendah pada sekitar 1895.00 namun kembali menutup dagangan sesi New York di atas paras 1900.00 semula.
Pelabur masih menantikan perkembangan pakej rangsangan ekonomi Amerika Syarikat (AS) dengan harapan semakin pudar untuk persetujuan dicapai.
Pergerakan harga perlahan pada sesi Asia pagi ini dengan tumpuan terarah pada acara debat Presiden antara Donald Trump dan Joe Biden dengan suasana yang lebih terkawal berbanding acara sebelum ini.
US dolar kemudian dilihat menyusut pada sesi pasaran Eropah hari ini dan memberi ruang untuk harga emas kembali meningkat semula. Pelabur kembali yakin untuk harga emas terus meningkat tinggi?
Peningkatan harga kembali menuju zon SBR (support become resistance) sekitar 1910.00 namun pergerakan yang kekal di bawah paras halangan Moving Average 50 (MA50) pada rangka masa 1 jam masih memberi isyarat trend menurun pada carta XAU/USD.
 Seperti jangkaan sebelum ini, kenaikan semula harga dilihat akan menguji zon resistance 1930.00 yang telah diuji 2 minggu berturut-turut namun masih gagal dilepasi.
Sebaliknya jika harga membuat penurunan lebih rendah di bawah paras 1900.00 semula, zon support sekitar 1875.00 akan menjadi sasaran seterusnya.
Ikuti perkembangan sentimen pasaran semasa yang mempengaruhi dagangan US dolar serta pergerakan nilai emas dalam pasaran.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Eh.. Boleh Ke GBP/USD Melonjak Semula Ni?

Pergerakan harga pada carta pasangan mata wang GBP/USD menunjukkan kenaikan pada dagangan semalam lebih-lebih lagi pada sesi Eropah dan New York.
Kenaikan harga dilihat lebih didorong oleh oleh penyusutan semula US dolar dalam pasaran berikutan sentimen pasaran yang dipulihkan dengan peningkatan pada pasaran Wall Street.
Sementara Pound Sterling tidak begitu memberi reaksi pada data sektor ekonomi yang diterbitkan di awal minggu sementara pembentangan bajet UK akan menjadi tumpuan pada hari ini.
Masih awal untuk melihat perubahan trend pada carta GBP/USD namun harga yang telah melepasi halangan Moving Average 50 (MA50) pada rangka masa 1 jam pergerakan harga membuatkan pelabur berhat-hati untuk isyarat awal trend bullish.
Untuk kenaikan lebih tinggi, paras rintangan 1.4000 akan diuji harga terlebih dahulu dan jika harga berjaya tembusinya, kenaikan harga akan lebih jelas untuk menuju pula ke paras 1.41000 pada zon SBR (support become resistance).
 Kemudiannya, zon resistance utama pada 1.42000 akan menjadi destinasi sasaran selepas harga berjaya mencapai paras tersebut untuk rekod tertinggi harga sejak April 2018.
Sekiranya harga menyambung penurunan lebih rendah, zon RBS (resistance become support) 1.38300 akan diuji untuk harga meneruskan penurunan lebih rendah.
Penurunan yang diteruskan dijangka akan menuju ke paras sokongan pada sekitar 1.37000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD/CAD Buat ‘Comeback’ Semula Minggu Ini

Walaupun sentimen pasaran kini dipulihkan dengan perkembangan baik vaksin Coronavirus, namun pelabur tetap berwaspada dihimpit peningkatan kes jangkitan Coronavirus khususnya di Amerika Syarikat (AS) dan Eropah.
Dagangan komoditi kembali bergerak suram selepas meningkat memberi reaksi positif susulan laporan ujian vaksin pada awal minggu.
Mata wang komoditi mula menunjukkan penurunan seperti dolar Australia, dolar New Zealand serta dolar Kanada.
Dolar Kanada kian susut selepas pelabur mula risau terhadap perkembangan pasaran minyak mentah di mana komoditi hitam tersebut menjadi ekport utama Kanada.
Walaupun negara-negara pengeluaran petroleum (OPEC) memberi harapan untuk menangguhkan rancangan untuk melonggarkan pengurangan pengeluaran minyak mentah.
Hal ini bakal menjadi faktor peningkatan semula harga minyak. Namun begitu, kes jangkitan baru yang terus meningkat di seluruh dunia berkemungkinan memberi gambaran terhadap kelumpuhan ekonomi. Justeru, perkembangan vaksin kekal menjadi tumpuan untuk memacu sentimen pasaran.
Jika dilihat pada pergerakan harga di carta pasangan mata wang USD/CAD, harga semakin menunjukkan kenaikan menuju zon SBR (support become resistance) 1.31000 selepas pergerakan mendatar harga sejak Selasa lalu.
 Pergerakan harga semalam juga telah memberi isyarat untuk trend bullish selepas yang berada di atas paras 1.30000 bergerak di atas paras sokongan Moving Average 50 (MA50) pada pergerakan 1 jam harga.
Awal sesi Eropah hari ini melihatkan harga meneruskan kenaikan ke zon SBR 1.31000 dengan jangkaan momentum akan dikekalkan susulan US dolar masih bergerak stabil dalam pasaran.
Kenaikan lebih tinggi dilihat akan menuju zom tumpuan seterusnya pada 1.32000 sebelum menguji pula zon 1.33000.
Namun jika harga kembali pamerkan penurunan semula, paras 1.30000 dilihat sebagai paras sokongan harga dan sekiranya harga berjaya tembus lebih rendah, sasaran seterusnya berkemungkinan menuju paras terendah terbaru pada 1.29000.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Emas Meneruskan Junaman di bawah Key Support $1,200

Harga emas menjunam di bawah paras bawah key support berikutan jangkaan kenaikan kadar yang semakin meningkat oleh Fed walaupun laporan NFP masih dinantikan. Dalam hari yang sama, pasaran turut menantikan keputusan Mahkamah Perlembagaan bagi keputusan pemecatan Presiden Park Geun-Hye di Korea berikutan skandal dengan pengurusan tertinggi chaebol (perniagaan konglomerat yang kebiasaannya syarikat warisan keluarga di Korea Selatan) dari kumpulan Samsung.
Emas di Comex menjunam sebanyak 0.18 peratus kepada $1,198.20 satu troy ounce, menjunam di bawah key support $1,200. Sementara itu, dagangan silver futures menjunam sebanyak 0.38 peratus manakala copper meningkat sebanyak 0.08 peratus.
Semalam, harga emas susut ke paras terendah dalam tempoh lima minggu walaupun US dollar mengalami kejatuhan berikutan prospek peningkatan kadar pada mesyuarat Fed minggu depan telah melemahkan permintaan bagi logam berharga.
 Emas juga bergelut untuk mendapat manfaat daripada kejatuhan US Dollar apabila data tuntutan pengangguran tidak berpihak kepada matawang berkenaan.
Walau bagaimanapun, keyakinan pasaran yang kini mencecah julat 90 peratus terhadap keputusan peningkatan kadar tidak dapat menenggelamkan momentum US Dollar disamping meninggalkan emas kekal di paras yang agak rendah.
Sudah-Sudahlah Merayu, US!


Pergerakan Pasaran Tukaran Matawang Forex Setakat Pagi Ini

Dolar Australia mengaut untung pada Selasa walaupun tinjauan perniagaan yang dikeluarkan kurang daripada jangkaan tetapi masih kukuh.
Aud/Usd didagang di sekitar 0.7556 naik 0.23%, manakala Usd/Jpy berada di sekitar 109.97 naik 0.03% setakat pukul 11.30 pagi waktu Malaysia. Gbp/Usd pula jatuh 0.08% kepada 1.2649.
Indeks US dolar yang mengukur kekuatan matawang greenback berbanding enam matawang yang lain naik 0.07% kepada 97.22.
Sebentar tadi, Bank of Australia mengeluarkan laporan tinjauan keyakinan perniagaan (business confidence) yang menunjukkan bacaan positif tujuh berbanding sebelum ini positif 13.
 Sejak semalam, US dolar didagang agak mendatar berbanding matawang global yang lain pada Isnin dengan jangkaan kadar faedah akan dinaikkan oleh Federal Reserve pada Khamis.
Menurut pasaran hadapan, potensi kenaikan kadar faedah The Fed kini berada di sekitar 90%, di mana pasaran menjangka kenaikan dari 1.00% kepada 1.25%.
Dengan kenaikan kadar telah dijangka oleh keseluruhan pasaran, para pelabur akan memberi perhatian kepada nada kenyataan dari The Fed dan juga nada Yellen dalam sidang media.
Pasaran hari ini akan berhadapan dengan laporan data harga pengguna UK yang akan dikeluarkan pukul 4.30 petang dan data harga pengeluar US pukul 8.30 malam.


GBP/USD Paling Cemerlang, Selesai Akhiri Pergerakan Suram Sebelum Ini

Meneliti kepada carta harga pasangan matawang GBP/USD, harga akhirnya telah menamatkan pergerakan suram yang dipamerkan sebelum ini dengan lonjakan bergaya pada penghujung minggu lalu.
Bermula sesi Eropah dan menyambung ke sesi New York (Jumaat), pergerakan harga nampaknya telah menokok sekitar 100 pips untuk hampir mencapai zon SBR (support become resistance) 1.38000.
Lonjakan yang ditampilkan itu secara tidak langsung telah mencatat paras tertinggi terbaharu bagi 4 minggu namun harga dilihat sedikit menyusut pada pembukaan dagangan di sesi Asia hari ini (Isnin).
Pergerakan harga yang dipamerkan juga kekal didagangkan di atas paras halangan Moving Average 50 (MA50) pada rangka masa 1 jam untuk memberi isyarat trend kenaikan yang lebih ketara.
Matawang Pound terus mengambil kesempatan untuk mengukuh berbanding matawang USD yang disuntik oleh kenyataan hawkish yang dilontarkan oleh Gabenor Bank of England (BOE) baru-baru ini.
Para pelabur turut dijangka akan menantikan terhadap penerbitan data inflasi UK yang akan dikeluarkan pada Rabu bagi menilai sama ada pengukuhan Pound ini dapat diteruskan ataupun tidak.

 Kemungkinan yang lebih tepat bakal memperlihatkan harga pada carta GBP/USD untuk kembali menuju ke zon SBR 1.38000 untuk terus melonjak dengan agresif dalam membuat HH (higher high) terbaharu.
Penganalisis menjangkakan pergerakan harga berupaya mencapai zon rintangan 1.39000 pula sekiranya harga berjaya mengekalkan rekod cemerlang seperti pada penghujung dagangan minggu lalu.
Namun sebaliknya jika penurunan harga kembali berlaku melepasi paras halangan MA50, zon RBS (resistance become support) 1.37000 dilihat akan diuji sebelum jangkaan untuk harga terus menyusut.
Penurunan yang lebih rendah bakal menyaksikan pergerakan harga mencecah zon RBS selanjutnya pada 1.36000 dan akan memberi isyarat awal untuk harga membuat perubahan trend semula.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Mampukah EUR/USD Melonjak Semula Ke Paras Ketinggian 1.1900?

Pasaran kewangan pada penghujung minggu dilihat agak berisiko buat para pedagang susulan sentimen pasaran yang kembali bercampur-campur.
Setelah memberi reaksi awal terhadap laporan keberkesanan vaksin Coronavirus di awal minggu, pelabur kembali berwaspada menantikan perkembangan lebih lanjut vaksin sementara menilai kes jangkitan baru khususnya di Amerika Syarikat (AS) dan Eropah yang terus meningkat.
Mata wang US dolar dilihat masih bergerak stabil sejak awal minggu walaupun dagangan safe-haven yang lain telah mengalami penyusutan selepas pelabur mula beralih ke arah aset berisiko yang lebih memberikan pulangan.
Namun, US dolar kembali dilihat bergerak lemah berbanding Euro pada dagangan Khamis semalam dengan peningkatan harga yang dipaparkan pada carta EUR/USD.
Jangkaan untuk harga meneruskan penurunan berdasarkan corak trend bearish sebelum ini meleset apabila harga melonjak pada sesi Eropah semalam melepasi zon SBR (support become resistance) 1.18000.
Harga juga turut melepasi paras halangan Moving Average 50 (MA50) pada pergerakan 1 jam harga sebelum harga yang kembali meniti di atas paras tersebut menjadikannya sebagai paras sokongan harga.
 Dagangan yang bersambung ke sesi Asia pada Jumaat melihatkan harga bergerak perlahan di atas paras 1.18000 berkemungkinan akan meneruskan kenaikan sebelum menutup tirai dagangan minggu ini.
Kenaikan seterusnya dilihat akan kembali menuju semula ke zon resistance pada 1.19000 yang telah diuji pada awal minggu namun gagal menembusinya.
Sebaliknya jika berlaku penurunan harga semula di bawah zon tumpuan 1.18000, paras sokongan pada 1.17200 akan menjadi tumpuan.
Penurunan lebih rendah akan kembali menguji zon RBS (resistance become support) 1.16800 sebelum ke zon support 1.16100.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pergerakan Pasaran Matawang Dan Komoditi Pada Hari Khamis

Pasaran Matawang
Matawang US dolar kembali pulih daripada kejatuhan pada hari Khamis berikutan data pasaran buruh yang memberangsangkan dan dalam masa yang sama terdapat kenyataan White House bahawa Kanada, Mexico dan kemungkinan beberapa negara lain akan dikecualikan daripada pengenaan peningkatan cukai import ke atas keluli dan aluminium.
Indeks US dolar yang mengukur kekuatan matawang greenback berbanding matawang lain didagangkan kukuh sebanyak 0.01% kepada 89.57 setakat jam 10.45 pagi.
Matawang US dolar mengalami penyusutan semalam lantas selepas Gary Cohn, penasihat utama ekonomi Trump mengumumkan perletakawan jawatan.
Permasalahan politik di Korea kelihatan tidak akan memberi impak buat masa sekarang terhadap dolar US karena Korea Utara sudah mula menunjukkan bibit-bibit perdamaian dengan Trump agar penghapusan senjata nuklear dapat dilaksankan.
 Matawang Euro mengalami penyusutan berbading US dolar sebanyak 0.06% kepada 1.2402.
Pasaran menjangkakan kadar polisi tidak berubah pada ketika ini namun akan terdapat indikasi penting pada masa akan datang.
Pasaran Komoditi
Harga minyak dibuka bercampur, harga minyak brent mengalami kejatuhan manakala minyak mentah US mula mencatat peningkatan selepas mengalami kejatuhan semalam.
Harga minyak WTI naik kepada $61.31 setong dan Brent naik kepada $64.49 setong setakat jam 10.45 pagi.
Harga emas masih menunjukkan peningkatan sebanyak 0.07% kepada 1328.50 berikutan penyusutan US dolar.


Analisis Teknikal USD/CAD – Timeframe H1 – 10/10/2018

Pergerakan harga pada pasangan matawang USD/CAD yang dilihat menguji paras Magic Pivot pada sesi pasaran Asia semalam telah membuat lonjakan melepasi paras tersebut sehingga mencapai paras resistance MagicR1 pada indicator Moshed Magic Line. Kemudiannya harga kembali membuat penurunan pada sesi pasaran New York ekoran matawang USD yang lemah menuju ke paras support MagicS1 dan menutup harga di paras sekitarnya.
Pada sesi pasaran Asia hari ini, harga dilihat bergerak perlahan pada awal sesi bermula dan didagangkan rendah dari paras Magic Pivot 1.2960. Harga yang meneruskan penurunan bakal melihatkan paras support 1.2917 (MagicS1) menjadi paras tumpuan awal harga. Seterusnya, harga dilihat akan menguji paras support 1.2892 (MagicS2) yang berada pada zon paras tumpuan harga dan jika harga berjaya melepasi paras ini, harga bakal mencecah penurunan sehingga ke paras support 1.2849 (MagicS3) yang berada di paras lebih rendah.
 Namun, sekiranya USD kembali mengukuh dan melonjakkan harga semula, dijangka harga akan menuju ke paras resistance terdekat iaitu pada 1.2985 (MagicR1) terlebih dahulu sebelum menguji paras 1.30000 yang gagal ditembusi harga semalam. Seterusnya, kenaikan harga bakal menyaksikan harga menguji paras resistance pada 1.3028 (MagicR2) yang dilihat berada pada zon tumpuan harga. Dan jika harga berjaya breakout paras tersebut, harga bakal membuat kenaikan sehingga ke paras resistance 1.3053 (MagicR3).
Teliti isu-isu global semasa yang mempengaruhi nilai matawang USD dan dollar CAD dalam memantau pergerakan harga pada chart USD/CAD ini. Untuk menentukan paras-paras terbaik pada chart, rujuk pada paras support dan resistance yang disediakan pada indicator Moshed Magic Line sebagai rujukan tambahan untuk analisis teknikal anda.

Paras support: 1.2917, 1.2892, 1.2849.
Paras resistance: 1.2985, 1.3028, 1.3053.


Kerajaan Baru New Zealand Mungkin Akan Mengubah Mandat Bank Pusat

Dolar New Zealand naik 60 pip berbanding US dolar dari paras terendah Rabu sehingga mencapai paras tertinggi hari ini di 0.7123. Hal ini berikutan perkembangan semasa politik di New Zealand dimana First Party yang menjadi penentu kerajaan baru sudah bersedia untuk memilih antara Parti Nasional pimpinan Bill English atau Parti Buruh.
Selepas pilihanraya minggu lalu memberikan hasil yang seimbang antara Parti Buruh dan Nasional, kini terpulang kepada First Party untuk menentukan kerajaan baru dengan ada laporan yang mengatakan ia cenderung kepada Nasional.
Ada juga laporan menyebut bahawa First Party lebih cenderung memilih Parti Buruh yang mana akan mengubah mandat bank pusat di negara ini.
 Sudah 28 tahun bank pusat (RBNZ) mensasarkan inflasi yang stabil, tetapi Parti Buruh mahu menambah lebih banyak pekerjaan dalam mandat bank pusat. Matlamat ini sama dengan Fisrt Party yang mahu bank pusat fokus kepada nilai matawang tempatan.
“Ia adalah satu perubahan yang besar. Polisi monetari kita telah 25 tahun menjadi rujukan di seluruh dunia,” kata Arthur Grimes, bekas ketua penganalisis ekonomi RBNZ pada awal 1990. Sebarang perubahan tanpa penelitian dan analisis akan menjadi sesuatu yang “luar biasa”, tambah beliau.
New Zealand adalah negara pertama yang membuat formulasi kebebasan kepada bank pusat pada 1989 dan juga memperkenalkan sasaran inflasi. Walaupun, ia adalah negara ke 53 terbesar dunia, tetapi aplikasi ekonomi yang digunakan telah diterima pakai sejak tahun 1980-an.


Sentimen Terkini Pasaran Forex : Risiko AS-Korea Utara Sedikit Reda

Matawang US dollar ketika ini menguat yang jelas dilihat pada indeks US dollar dengan matawang Euro, GBP dan Yen masing-masing melemah berbanding greenback. Matawang US dollar dilihat menguat semula selepas kebimbangan terhadap risiko geopolitik AS-Korea Utara beransur pulih dengan respon terbaru Jong-Un. Korea Utara menyatakan bahawa mereka terbuka untuk menyelesaikan isu dengan Amerika Syarikat selepas Presiden Trump membatalkan pertemuan pada Jun bersama Kim Jong-Un.
Indeks US dollar yang mengukur kekuatan matawang greenback berbanding matawang utama yang lain naik 0.23% setakat pada pukul 3.19 petang. Indeks ini naik sehingga ke paras 94.00 buat pertama kali tahun ini pada sesi New York hari Rabu.
Major pair EUR/USD membuat penurunan sebanyak 0.24% dengan GBP/USD susut sebanyak 0.24%. USD/JPY pula naik 0.15%, USD/CAD naik 0.32% dengan USD/CHF membuat kenaikan sebanyak 0.07%. AUD/USD dan NZD/USD masing-masing merekodkan kejatuhan 0.21% dan 0.17%.
 Matawang paling kuat setakat ini US dollar manakala matawang paling lemah adalah CAD. Dengan menggabungkan matawang paling kuat dan lemah, pair USD/CAD setakat ini telah membuat kenaikan sebanyak 0.32%.
Sentimen Risk-Off sedikit reda selepas Korea Utara berkata bahawa mereka terbuka untuk rundingan pada awal sesi Asia. Selepas tersebarnya berita ini, matawang safe-haven Yen dan Swissy terus mendapat kesan di mana kedua-duanya melemah ketika ini.
Trump pada Khamis menyalahkan Korea Utara dalam suratnya bahawa pertemuan terpaksa dibatalkan disebabkan respon keras Korea Utara, sambil menyatakan Amerika mempunyai senjata nuklear yang lebih besar dan hebat.
Namun, dengan perkembangan terbaru oleh Korea Utara yang terbuka dengan rundingan, kita menjangka sentimen pada Jumaat beransur pulih selagi tiada berita terbaru yang mengganggu pasaran.


Analisis Teknikal GBP/USD – Timeframe H1 – 3/12/2018

Hari pertama untuk dagangan Disember ini dijangka menunjukkan pergerakan harga yang perlahan lebih-lebih lagi pada sesi pasaran Asia. Perkembangan isu Brexit akan kembali diberi tumpuan oleh para pelabur setelah fokus pada hujung minggu lalu lebih terarah kepada persidangan G20 di Argentina yang melibatkan dua Presiden ekonomi terbesar dunia, Trump dan Jinping. Dilihat kembali dagangan Jumaat lalu pada chart GBP/USD, harga yang dilihat cuba untuk membuat kenaikan namun gagal melepasi paras Magic Pivot sebelum kembali turun semula dan bergerak mendatar di paras support MagicS1 pada indicator Moshed Magic Line sehingga dagangan minggu lalu berakhir.
Pada sesi pasaran Asia hari ini, harga dilihat memulakan dagangan di sekitar paras terendah dagangan Jumaat lalu sebelum harga naik menguji paras Magic Pivot 1.2763. Harga yang berjaya melepasi paras Magic Pivot tersebut dilihat menuju ke paras resistance 1.2793 (MagicR1) untuk menguji paras ketinggian pada kenaikan harga Jumaat lalu. Jika harga berjaya lepasi paras tersebut, harga bakal meneruskan kenaikan menguji pula paras resistance 1.2838 (MagicR2) sebelum sedikit lagi kenaikan akan menyentuh pula paras resistance 1.2686 (MagicR3) yang berada lebih tinggi.
Sebaliknya, jika isu Brexit kembali memberikan reaksi negatif oleh pasaran, berkemungkinan harga bakal mengalami kejatuhan semula dan bergerak lebih rendah dari paras Magic Pivot hari ini. Penurunan awal harga dilihat akan ke paras support terdekat iaitu pada paras 1.2719 (MagicS1) sebelum harga yang meneruskan penurunan akan menguji zon major support pada chart GBP/USD sekitar 1.2689 (MagicS2) yang gagal ditembusi harga sebelum ini ketika diuji pada dagangan penghujung Oktober lalu. Seterusnya, jika penurunan harga dilihat berjaya breakout paras resistance tersebut, harga berpotensi untuk turun mencari paras terendah yang baru di sekitar support 1.2644 (MagicS3).
 Terus ikuti perkembangan rundingan Brexit pada minggu ini pula dan berwaspada pada pergerakan turun naik (volatile) harga pada minggu NFP ini. Lihat paras tumpuan harga pada chart GBP/USD anda dengan membandingkan paras-paras yang telah disediakan pada indicator Moshed Magic Line.

Paras support: 1.2719, 1.2689, 1.2644.
Paras resistance:  1.2793, 1.2838, 1.2868.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Aussie Melonjak Awal Dagangan Sesi Asia Terkesan Faktor Perkembangan Rundingan Dagang

Matawang dolar AUD pada awal pagi ini memulakan dagangan sesi pasaran Asia dengan positif setelah membuat kenaikan sejak awal sesi bermula. Ini adalah disebabkan laporan berkenaan Presiden Donald Trump yang telah menyatakan bahawa beliau akan melanjutkan kenaikan tarif terhadap barangan China pada 1 Mac ini, memberi isyarat perkembangan positif rundingan dagang antara Amerika Syarikat dan China pada minggu lalu.
Justeru itu, matawang berpulangan tinggi yang sensitif terhadap risiko dalam pasaran akan mendapat kesan dan dapat dilihat dagangan pada dolar AUD dan juga dolar NZD yang menunjukkan kenaikan pada permulaan sesi Asia minggu ini.
Sebaliknya, matawang safe-haven Yen akan mengalami penurunan setelah pelabur yang melihat sentimen pasaran yang kembali pulih akan menyebabkan aliran pelaburan keluar serta membuatkan permintaan terhadap Yen menurun.
 Trump turut menyatakan bahawa beliau akan mengadakan mesyuarat sidang kemuncak bersama Prsiden China, Xi Jinping di Florida untuk mencapai kesepakatan perjanjian memandangkan perkembangan yang baik pada rundingan dagang yang berlangsung.
Sementara itu, Pound Sterling mula memberikan harapan terhadap pelabur apabila kembali melonjak pada penghujung dagangan minggu lalu berikutan perkembangan terhadap rundingan Brexit. Sterling melonjak 1.2% pada minggu lalu memadamkan rekod kejatuhan nilai selama tiga minggu berturut-turut sebelumnya. Pemerhatian dagangan secara mingguan juga, matawang tersebut dilihat antara dagangan dengan prestasi terbaik berbanding matawang utama yang lain.
Perkembangan positif rundingan dagang turut menyebabkan dolar USD sebagai antara matawang berstatus safe-haven mengalami kejatuhan nilai sejak penghujung dagangan minggu lalu. Selain itu juga, tumpuan pelabur terhadap matawang USD kembali terarah kepada faktor fundamental di mana bank pusat yang bakal menghentikan proses pengetatan dasar monetari berikutan nada dovish FED terhadap kenaikan kadar faedah.
Banyak faktor yang turut mempengaruhi kegoyahan dagangan USD selain daripada data ekonomi domestik setelah dagangan yang kukuh ditunjukkan pada tahun 2018 lalu. Bersedia menghadapi sebarang kemungkinan dalam pasaran dan kawal risiko dagangan anda sebaik mungkin.


Harga Minyak Melonjak Lagi Susulan Data Terbaru AS

Minyak mentah didagangkan lebih tinggi selepas melonjak lebih 1% susulan data rasmi yang menunjukkan permintaan bahan bakar Amerika Syarikat naik ke paras tertinggi sejak bermulanya Covid-19.
Dagangan minyak mentah Brent meningkat 1.7% kepada $72.52 setong, sebelum susut sedikit pada sesi Asia untuk didagangkan pada $71 setong.
Sementara niaga hadapan WTI Amerika Syarikat pula menokok sebanyak 1.2% pada $68.36 setong, tetapi menyusut sedikit pada $67.83 setong pada sesi Asia.
 Pentadbiran Maklumat Tenaga (EIA) melaporkan inventori minyak mentah AS turun sebanyak 3 juta pada minggu lalu, sementara stok petrol jatuh 2.2 juta tong melebihi jangkaan untuk penurunan 1.6 juta tong.
Jumlah purata empat minggu untuk jumlah produk AS yang dibekalkan, petunjuk kepada permintaan bahan bakar, meningkat kepada hampir 21 juta tong sehari iaitu yang tertinggi sejak Mac 2020.
Penyulingan telah meningkatkan pengeluaran hingga 92.4% dari keupayaan yang dapat dikendalikan, tahap tertinggi sejak akhir bulan Jun. Ini telah membantu mendorong inventori minyak mentah AS ke tahap terendah sejak Januari 2020.
Berikutan daripada faktor yang memberangsangkan ini, harga minyak mengekalkan pengukuhan dan memadamkan sebahagian besar daripada kerugian yang dicatatkan pada minggu lalu.


Adakah Tindakan China Ini Akan Mengurangkan Ketegangan Perdagangan US-China?

Fundamental ekonomi China adalah kukuh dan negara tersebut mempunyai alat dan polisi yang mencukupi untuk mendepani risiko, kata Gabenor People Bank of China .
Berdsasarkan kenyataan Yi Gang, gabenor bank pusat, bahawa mereka mengumumkan untuk membuka sektor kewangan. Dianggarkan polisi tersebut akan dilaksanakan dalam beberapa bulan akan datang atau pada hujung tahun ini.
Baru-baru ini US telah mengancam China dengan mengenakan tarif $150 billion ke atas barangan import China bagi mengesa Beijing mengubah polisi industri yang diamalkan.
 Setiausaha U.S, Steven Mnuchin mengatakan pada hari Sabtu, bahawa beliau berkemungkinan akan ke China. Hal ini menunjukkan isu ketegangan antara 2 buah negara tersebut dapat berkurangan.
Menurut YI, China akan terus mendukung perhubungan lebih 2 hal dan beroperasi berdasarkan sistem perdangan banyak hala, menggalakan kerjasama dan dialog.
China dalam laporan lain juga menegaskan hal yang senada, bahwa negara mereka membantah segala bentuk perlindungan perdagangan dan mendukung sistem perdagangan banyak hala. Kata menteri perdagangan.
China juga akan menyuarakan hal hak intelektual dan mendukung zon perdagangan bebas di Hainan.


Isu Eksport Minyak Mentah Iran, Yen Pula Mengukuh Pada Sesi Asia Hari Ini

Matawang dolar Amerika diniagakan berhati-hati pada dagangan Selasa sementara pelabur sedang menunggu data utama untuk minggu ini iaitu bacaan awal kadar pertumbuhan GDP Amerika Syarikat pada penghujung minggu.
Greenback sebelum ini didagangkan stabil beberapa minggu berikutan peningkatan pada hasil perbendaharaan 10-tahun AS dan tanda-tanda pengukuhan ekonomi selepas permulaan yang lemah untuk dagangan awal tahun ini.
Data yang menjadi tumpuan semalam adalah kadar jualan rumah sedia ada di AS yang menurun kpeada 5.21 juta unit lebih rendah daripada jangkaan penurunan 5.31 juta unit daripada bacaan sebelum ini pada 5.48 juta unit yang dilaporkan setiap bulan secara format tahunan.
Data jualan rumah baru di AS akan menjadi tumpuan pula pada malam ini, namun gambaran lebih jelas untuk pelabur adalah selepas data pertumbuhan GDP dikeluarkan pada Jumaat nanti.
Matawang dolar Kanada menyerlah pada dagangan semalam walaupun pasaran masih bergerak pasif berikutan cuti Easter holiday. Pengukuhan CAD adalah berikutan kenaikan harga minyak mentah selepas Amerika Syarikat merancang untuk mengetatkan lagi sekatan terhadap eksport minyak Iran bermula bulan hadapan.
 Laporan menyatakan Washington bercadang untuk menghapuskan pengecualian sekatan ke atas lapan negara yang masih berurusniaga minyak Iran bermula bulan hadapan untuk memastikan eksport minyak Iran menghampiri paras sifar.
Dengan itu, Loonie melonjak berikutan harga minyak mentah yang turut melonjak ke paras tertinggi enam bulan susulan laporan berkenaan tindakan agresif Amerika Syarikat itu dikeluarkan.
Pada sesi pasaran Asia pagi ini pula, Jepun mula menunjukkan pengukuhan berbanding matawang utama yang lain. Ini juga turut berkaitan isu minyak mentah yang menjadi buah mulut dalam pasaran semasa.
Keputusan Amerika Syarikat untuk menekan eksport minyak mentah Iran ke paras sifar dengan menghapuskan pengecualian sekatan ke atas negara-negara yang berkecuali sebelum ini memberikan impak yang minima terhadap ekonomi Jepun, berikut adalah kenyataan Menteri Perdagangan Jepun, Hiroshige Seko menurut laporan pada Selasa.
Seko turut memberi jaminan bahawa tidak perlu tindakan untuk menggunakan rizab minyak negara.
Pasaran kewangan di Australia dan New Zealand telah kembali beroperasi semula selepas Easter holiday dan jangkaan pelabur bahawa pasaran akan kembali normal dengan kecairan yang tinggi dalam pasaran untuk kembali meneruskan dagangan.


Ke Mana Hala Tuju Perjanjian OPEC dan Non-OPEC Ini?

Harga minyak mentah akur dengan junaman yang dibuat dalam sesi Asia selepas pertemuan OPEC dan non-OPEC hujung minggu lalu untuk melanjutkan perjanjian pemotongan bekalan.
Pada hujung minggu, satu jawatankuasa bersama menteri-menteri OPEC dan pengeluar minyak non-OPEC telah bersetuju untuk mengkaji semula sama ada perjanjian global bagi mengehadkan bekalan ini perlu dilanjutkan enam bulan lagi atau tidak. Penganalisis sektor minyak juga berkata bahawa kekurangan lanjutan segera akan menyebabkan harga minyak mentah akan kekal dalam paras yang rendah.
WTI mentah di New York Merchantile Exchange menyusut sebanyak 0.19 peratus kepada $47.88. Di tempat lain, minyak Brent bagi penghantaran Mei menurun sebanyak 0.04 peratus.
Pada minggu ini, pelabur akan memberi tumpuan kepada data maklumat mingguan terkini pada Selasa dan Rabu bagi mengukur kekuatan permintaan minyak di pasaran terbesar di dunia.
Pembekal perkhidmatan medan minyak Baker Hughes pada Jumaat mendedahkan bahawa bilangan pelantar AS meningkat sebanyak 21 buah minggu lepas, iaitu peningkatan mingguan kesepuluh berturut-turut, yang membawa kepada jumlah keseluruhan 652 buah pelantar.
 Sementara itu, Pentadbiran Maklumat Tenaga AS pada Rabu berkata bahawa inventori minyak mentah meningkat sebanyak 5.0 juta tong minggu lepas kepada paras tertinggi sebanyak 533.1 juta minggu lepas.
Minyak mentah jatuh dengan ketara bulan ini gara-gara kebimbangan terhadap peningkatan pengeluaran syal di AS yang boleh menjejaskan usaha-usaha pengeluar utama untuk mengimbangi semula bekalan dan permintaan minyak global.
OPEc telah bersetuju pada November lalu untuk mengekang output sebanyak kira-kira 1.2 juta tong sehari di antara Januari dan Jun. Russia dan 10 pengeluar non-OPEC lain telah bersetuju untuk mengurangkan sebanyak 600,000 tong sehari dan 1.8 juta tong secara keseluruhannya.
Sementara itu, laporan terkini bulanan OPEC menunjukkan bahawa minyak global meningkat kepada 278 juta tong melebihi purata lima tahun.
Bank of Japan Masih Bertegas Dengan Pendirian Mereka!


Analisis Teknikal GBP/JPY – Timeframe H1 – 13/11/2018

Matawang GBP terus didagangkan berisiko pada dagangan Isnin setelah perkembangan semasa Brexit membuatkan keyakinan para pelabur terhadap rundingan tersebut semakin pudar. Sementara itu, Yen yang mengukuh di tengah keadaan pasaran semasa yang berisiko berjaya menekan harga pada chart pasangan matawang GBP/JPY untuk harga menyambung penurunan yang dilakukan pada minggu lalu. Berdasarkan indicator Moshed Magic Line, harga telah membuat penurunan sehingga melepasi paras support MagicS2 pada sesi dagangan semalam. Walaupun Ketua Perunding Brexit, Barnier cuba menyampaikan mesej yang positif terhadap perkembangan rundingan tersebut, harga yang berjaya melonjak sehingga 100 pips kenaikan kembali membuat penurunan semula ke paras terendah harga dagangan semalam dan menutup harga di sekitarnya.
Pada pasaran Asia hari ini, harga membuat kenaikan seawal sesi bermula sehingga melepasi paras Magic Pivot 146.640 hari ini dan menyambung kenaikan ke sesi pasaran Eropah dan dilihat cuba melepasi paras resistance 147.205 (MagicR1). Momentum kenaikan harga yang diteruskan bakal menuju ke paras resistance lebih tinggi sekitar paras 148.146 (MagicR2). Dan seterusnya, paras resistance 148.711 (MagicR3) yang berada lebih tinggi dilihat bakal menjadi destinasi tumpuan harga yang seterusnya jika kenaikan harga pada chart GBP/JPY masih dikekalkan.
Sebaliknya, jika Yen kembali mengukuh dan menekan semula harga, jangkaan penurunan harga bakal bergerak melepasi paras Magic Pivot 146.640 dan menuju ke paras support terdekat pada paras 145.699 (MagicS1) yang merupakan paras tumpuan harga pada chart GBP/JPY. Jika harga masih meneruskan penurunan, paras support pada 145.134 (MagicS2) berkemungkinan menjadi destinasi tumpuan harga yang seterusnya. Dan sekiranya Sterling terus mengalami kejatuhan nilai ditambah pula tekanan daripada pengukuhan Yen, harga boleh mencecah penurunan sehingga ke paras serendah 144.193 (MagicS3).
 Ikuti perkembangan rundingan Brexit yang masih menjadi tumpuan pelabur dalam pasaran semasa dan tidak lupa juga memantau perubahan dalam sentimen semasa pasaran bagi membantu anda melihat kecenderungan pergerakan harga pada chart GBP/JPY. Lihat paras tumpuan harga pada chart GBP/JPY untuk membandingkan keberkesanan paras support dan resistance pada indicator Moshed Magic Line.

Paras support: 145.699, 145.134, 144.193.
Paras resistance: 147.205, 148.146, 148.711.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sentimen Terkini Pasaran Forex Setakat Petang Ini

US dolar menyusut berbanding enam matawang utama pada hari Rabu berikutan pasaran sedang menanti keputusan mesyuarat The Fed pada awal pagi Khamis.Pelabur menjangkakan bahawa Fed akan mengumumkan kenaikan kadar faedah yang pertama pada tahun 2018.
Indeks US dolar melemah berbanding enam matawang utama sebanyak 0.32% dan harga semasa berada di 89.72 setakat pada pukul 6.18 petang.
Jangkaan kenaikan kadar faedah yang pertama pada 2018 hampir sepenuhnya telah diserap oleh pasaran (priced-in) dan pelabur mula menantikan isyarat dari The Fed bahawa akan mengetatkan polisi dengan lebih banyak tahun ini.
Pelabur kini berhati-hati dengan tariff Amerika Syarikat yang akan berkuat kuasa pada Jumaat ini.
“China tidak mahu berperang dengan sesiapa pun, tetapi jika ada yang memaksa kita untuk bertindak balas kami tidak akan takut atau bersembunyi,” kata Jurucakap Kementrian Luar Hua Chunying.
Pentadbiran Trump dijangka mengumumkan tariff baru kepada China pada hari Jumaat dimana tariff itu boleh mencecah $60 bilion. Tariff tersebut disasarkan pada sektor telekomunikasi dan harta intelek. Selain itu, pentadbiran Trump telah mengenakan tariff ke atas import keluli dan aluminium pada awal bulan ini.
 Pair EUR/USD ketika ini menaik sebanyak 0.35% ke paras harga 1.2283 setakat pada pukul 6.24 petang.
Pair GBP/USD juga menaik sebanyak 0.48% kepada 1.4065 selepas data kadar pengguran yang baik dikeluarkan pada pukul 5.30 petang Rabu.
Pair USD/JPY telah menurun sebanyak 0.23% ke paras harga 106.31.
Dolar Australia (AUD) dalam tekanan selepas jatuh keparas harga terendah sejak 3 bulan lalu. AUD sensitif dan boleh terkesan disebabkan Tariff baru yang dikenakan oleh A.S kepada China. Ini kerana eksport utama Australia adalah ke China.
Pair AUD/USD mencapai harga 0.7685 selepas turun dari harga 0.7677.
Dolar New Zealand (NZD) juga didagangkan mendekati paras terendah pada harga berbulan-bulan lalu dengan Pair NZD/USD jatuh ke paras harga 0.7171.


Harga Minyak Jatuh, Kesan Taufan Harvey Terhadap Industri Petroleum US

Pasaran minyak US terkesan teruk selepas ribut taufan Harvey menimpa kawasan persisir pantai Amerika hujung minggu lepas, memusnahkan sebilangan kilang penapisan dan menganggu pengeluaran minyak.
Harga gasolin mencecah paras tertinggi dua tahun lalu selepas kilang-kilang penapisan di kawasan persisir pantai US terpaksa ditutup berikutan banjir besar yang dibawa oleh taufan Harvey menimpa kawasan terbabit.
Harvey yang merupakan taufan terbesar sejak 50 tahun yang lalu mula menimpa Texas pada hujung minggu lepas, telah membunuh sekurang-kurang dua orang, dan juga menyebabkan banjir besar dikawasan sekitarnya. Selain itu, pelabuhan Houston juga terpaksa ditutup termasuk sebahagian kilang penapisan minyak dikawasan tersebut.
Berdasarkan laporan daripada US National Hurricance Center (NHC) hari ini, Harvey dilihat telah mula bergerak jauh daripada pesisir pantai, namun mungkin akan kembali pada Selasa nanti, dan banjir akan mula tersebar daripada Texas sehingga timur Louisiana.
 Texas merupakan tempat penapisan sehingga 5.6 juta tong minyak sehari, dan Lousiana pula sebanyak 3.3 juta tong. Dijangka lebih daripada 2 juta tong minyak yang di tapis sehari akan jatuh sepanjang penutupan kilang-kilang di kawasan tersebut.
Penutupan kilang penapisan turut memberi kesan kepada pengeluaran minyak mentah, namun tidak begitu tinggi.
Berdasarkan laporan Biro Penguatkuasaan Keselamatan dan Alam Sekitar Amerika, pengeluaran minyak yang tidak aktif disebabkan oleh bencana taufan ini mencapai sehingga 22 peratus atau 379,000 tong sehari. Dan pengurangan pengeluaran di kawasan darat pula mungkin sehingga 300,000 tong sehari.
Harga minyak West Texas Intermediate (WTI) jatuh 36 sen atau 0.73% kepada 47.52 setakat jam 3.15 petang. Harga minyak Brent pula susut 6 sen atau 0.08% kepada 51.94
Walaupun kerugian daripada bencana taufan Harvey masih belum jelas, namun sebahagian penganalisis mengatakan taufan ini mungkin akan memberi kesan untuk tempoh masa yang sederhana kepada pasaran tenaga seluruh dunia.


Analisis teknikal NZD/USD – Timeframe H1 – 18/5/2018

Jika diperhatikan, harga NZD/USD masih tidak breakout support 0.6850 untuk terus bearish dan kini mulai berpotensi membentuk wave ke arah kenaikan dengan terbentuk new HL sekitar 0.6870. Secara teknikalnya, sekiranya NZD/USD gagal untuk breakout Key Support ini, harga berpotensi untuk mulai meneruskan lagi kenaikan.
 Dan jika breakout 0.6910 ini, target yang berpotensi dicapai adalah sekitar harga 0.6935. Walaubagaimanapun, sekiranya NZD/USD tidak berjaya untuk breakout Key Resistance ini, ia akan mulai kembali bearish dan pembentukan wave ke arah kenaikan ketika ini akan gagal jika ia breakout Key Support.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis teknikal NZD/USD – Timeframe H1 – 9/1/2018

 NZD/USD kini berada di sekitar Key Resistance mingguan iaitu sekitar harga 0.7200 dengan membentuk new HH. Secara teknikal, momentum wave masih dikuasai mood bullish ketika ini dan dijangkakan ia berpotensi untuk melakukan pullback sebelum terus bullish.
Oleh itu, harga sekitar Key Support Zone perlu diberikan perhatikan dan selagi ia tidak dibreakout, kebarangkalian masih tinggi untuk ia membuat pergerakan bullish. Walaubagaimanapun, jika breakout, ia akan cuba menguji harga support mingguan yang lebih rendah iaitu 0.7120/00. Target bullish jika breakout Key Resistance adalah 0.7214 dan 0.7235.


Harga Minyak Naik Dengan Kejatuhan Inventori US Yang Tidak Dijangka

Harga minyak meningkat pada harini pada sesi Eropah dengan minyak brent yang menghampiri paras tertinggi 26 bulan yang lalu rentetan inventori minyak U.S tidak dijangka jatuh walaupun kilang penapisan meningkatkan pengeluaran output dengan ancaman sekatan saluran minyak oleh Turki daripada Kurdistan di Iraq ke luar negara.
Pasaran hadapan minyak mentah Brent pada bulan November naik 32 sen, 0.59% pada $58.26 setong pada jam 3.00 p.m. Namun ditutup sedikit menurun berbanding paras harga tertingginya semalam dari $59.49 setong kepada US$58,44 setong.
Pasaran hadapan minyak mentah U.S pada bulan November naik 35 sen, atau 0.67% pada $52.24 per tong. Namun ditutup sedikit rendah sebanyak 0.7% semalam selepas mencatat harga tertinggi dalam tempoh 5 bulan pada $52.43.
Peningkatan harga minyak salah satunya disokong oleh kadar pematuhan syarat potongan oleh OPEC dan Non-OPEC yang meningkat menyebabkan bacaan bekalan pada Ogos lalu menurun di luar jangkaan.
Pengeluaran minyak mentah U.S jatuh sehingga mencapai 761,000 tong pada minggu lepas rentetan kilang penapisan minyak meningkatkan pengeluaran. Manakala inventori gasolin meningkat berdasarkan data yang dikeluarkan oleh American Petroleum Institute (API) pada hari Selasa.
 Antara yang menyebabkan penurunan adalah didorong oleh penapisan minyak mentah yang meningkat mencecah 1.3 juta tong sehari berdasarkan data yang dikeluarkan oleh API.
Bekalan minyak mentah U.S menunjukkan trend peningkatan sepanjang tempoh 4 minggu seperti yang dilaporkan oleh Reuters pada Selasa.
Ric Spoone, ketua penganalisis pasaran di CMC Markets, memberi komentar bahawa momentum minyak menunjukkan peningkatan kukuh ketika ini.
Pengeluaran minyak mentah di Texas yang merupakan pengeluar terbesar minyak shale di U.S jatuh 1 peratus pada bulan Julai jika dibandingkan pada tahun lepas.
Sebarang tanda-tanda yang menunjukkan pengurangan pengeluaran minyak mentah U.S dapat membawa peningkatan harga seiring dengan peningkatan permintaan minyak dunia.


Ketegangan Iran-AS Bantu Stabilkan Harga Minyak

Dagangan minyak mentah kekal stabil pada permulaan awal minggu, walaupun sedikit terkesan dengan pertumbuhan suram yang dipamerkan dalam aktiviti ekonomi di China pada bulan Julai.
Niaga hadapan minyak mentah Brent dan WTI Amerika Syarikat susut 1% pada sesi dagangan hari ini, dengan masing-masing didagangkan di sekitar harga $74.58 setong dan $73.20 setong.
Pertumbuhan dalam aktiviti perkilangan di China jatuh mendadak pada bulan Julai setelah terkesan oleh kenaikan harga barangan yang tinggi menyebabkan permintaan menguncup buat kali pertama dalam tempoh lebih dari satu tahun.
 Selain itu, tekanan daripada ancaman coronavirus turut menekan dagangan minyak mentah, lebih-lebih lagi China turut menyaksikan kebangkitan semula kes jangkitan.
Bagaimanapun, laporan mengenai ketegangan terbaru antara Iran dan Amerika Syarikat telah membantu menyokong harga minyak daripada jatuh lebih rendah.
AS dan UK telah menuduh Tehran bertanggungjawab dalam serangan ke atas kapal tangki minyak yang dikendali oleh syarikat milik Israel di luar Oman sehingga meragut dua nyawa, di mana seorang warga Britain dan seorang rakyat Romania telah terbunuh.
Susulan daripada serangan itu, kedua-dua negara tersebut memberi amaran kepada Iran untuk bertindak balas, dengan menyifatkannya sebagai pelanggaran undang-undang antarabangsa.


Adakah anda ada 6 perkara ini untuk menjadi Trader berjaya?

Semua orang boleh jadi trader, buka MT4 klik buy/sell buy/sell, tetapi kebanyakannya tidak mampu untuk menjadi trader yang boleh menggunakan profit daripada trade untuk menyara hidup sendiri dan keluarga.
Dan seperti yang anda sendiri tahu, tidak ramai yang kekal dalam industri ini dan mendapat profit yang konsisten.Ia adalah kerana kebanyakan daripada trader tidak mempunyai 6 perkara yang disenaraikan ini.
Menjadi seorang full-time trader (FTT) merupakan impian semua trader, tidak perlu bergaduh dengan boss di tempat kerja, tidak perlu bersesak di jalan raya malah tidak perlu untuk memakai uniform kerja sekalipun.
Namun dalam bidang trading ini, bahagian yang paling mengecewakan adalah apabila anda tahu anda hanya boleh salahkan diri anda apabila loss, apabila MC atau SO.
Jadi, anda perlu baca artikel ini!

Minat

Ramai antara kita, memilih trading dengan sebab yang salah dan tidak mempunyai minat dalam membuat apa yang sedang dilakukan iaitu trading.
Trader berjaya, mereka bukan setakat mahu menjana ribuan USD daripada market, mereka juga benar-benar minat akan cabaran intelektual dan emosi dalam pasaran.
Untuk menjadi trader yang sentiasa konsisten keuntungannya, kita kena kuasai diri kita dahulu.
Kebanyakan yang gagal daripada trading ini adalah kerana mahukan fast money dan keinginan itu telah mengaburi mata dan keputusan menyebabkan trading ini bukan lagi sesuatu yang disukai. Sebab tu selalu depo mc depo mc.
Terus terang, jika anda rasa motivasi anda dalam trading ini adalah untuk dapatkan fast money, kemungkinan loss anda akan melebihi win anda.

Kesabaran

Kesabaran juga menjadi salah satu tunjang kejayaan dalam trading. Sabar menanti setup, sabar ketika floating, sabar ketika trading plan tidak menjadi dan paling penting sabar ketika baru saja bermula dan masih lagi sedang bertatih.
Ramai orang, apabila dapat tahu yang boleh jana income USD dalam trading, terus kelabu mata, deposit besar dan hentak lot gajah, menyebabkan kerugian melebihi yang sepatutnya. Stop Loss pula tak letak. Mana tak depo mc depo mc.
Jika anda seorang yang kurang sabar, mungkin melalui trading anda akan belajar apa itu erti kesabaran dan kesabaran itu menjadi kunci untuk anda berjaya dalam industri yang mencabar ini.
Belajar terima loss anda dan kaji semula kenapa ia boleh berlaku.

Disiplin

Disiplin dan kesabaran saling berkaitan. Berdisiplin dalam trading bermaksud anda tidak mudah goyah untuk ubah Stoploss/TP anda. Anda kekal dengan trading plan anda kerana anda tahu dan pasti daripada analisa anda, anda mampu jana profit.
Yang kedua adalah, teknik yang digunakan adalah teknik yang memang anda sudah kuasai. Bukannya hari ini belajar teknik baru, esok guna teknik lain lagi.
Dan yang paling penting adalah mempunyai jurnal trading. Catat, catat dan catat kenapa entry sini, kenapa cut loss dan sebagainya.

Keyakinan

Untuk menjadi seorang trader berjaya, anda kena yakin dan percaya kepada diri anda sendiri. Jika anda asyik mencari signal, membandingkan analisa anda dengan orang lain, maka anda masih belum bersedia lagi.
Belajar strategi trading dan kuasainya dan yakin bahawa strategi itu sesuai dengan diri sendiri.

Kestabilan Kewangan

Apabila dimaksudkan stabil, bukanlah bermaksud kaya raya. Kalau dah kaya raya buat apa nak trade lagi kan?
Maksud stabil di sini adalah, segala keperluan rumah mencukupi, dan tidak bergantung 100% kepada trading sahaja.
Ini adalah untuk memastikan semasa trading, hati sentiasa tenang untuk entry dan dapatkan profit.

Sudut Pandangan

Yang terakhir adalah anda perlukan sudut pandangan trading yang baik jika mahu menjadi seorang FTT.
Sudut pandangan yang dimaksudkan ini sama dengan strategi trading dan ia menjelaskan bagaimana anda melihat market itu dan teknik apa yang digunakan?
Adakah anda faham ‘buy at dip, sell on rally’ itu sebetulnya? Adakah anda tahu fungsi SnR dengan baik? Dan sebagainya lagi.

Sekarang, cek balik diri sendiri. Adakah anda ada 6 perkara ini untuk berjaya dalam trading? Jika ada maka teruskan dengan kerjaya ini. Manakala jika ada yang kurang, latih diri, latih minda supaya dapatkan apa yang perlu untuk menjadi seorang trader yang berjaya.
Jangan pernah putus asa, yakin dengan diri sendiri yang anda akan berjaya dan elakkan daripada sifat malas jika anda dahagakan kejayaan.


Sentimen Pasaran Kekal Berisiko, Kiwi Jadi Tumpuan Pada Sesi Asia

Dolar Amerika Syarikat (AS) diniagakan lemah berbanding matawang Yen Jepun dengan saham-saham di Jepun dibuka rendah pada Rabu memberi petunjuk bahawa sentimen pasaran masih kekal berisiko berikutan faktor ketegangan perang dagang Amerika Syarikat dan China diikuti ketidaktentuan pada pertukaran matawang asing utama pada sesi sebelum ini.
Presiden AS Donald Trump yang mengumumkan pengenaan tarif tambahan terbaru terhadap barangan import China menjadikan hubungan antara dua ekonomi gergasi dunia itu kembali tegang selepas berakhirnya pertemuan wakil rundingan kedua-dua pihak di Shanghai.
Susulan pengumuman tarif Trump itu, China berkemungkinan akan terus bertindak merendahkan lagi nilai Yuan dengan mencapai rekod terendah terbaru sejarah dan membuatkan pentadbiran Amerika Syarikat tidak selesa.
Kemerosotan pada sentimen pasaran kekal memberi kelebihan terhadap dagangan safe-haven seperti Yen dan Swiss franc dengan mendapat permintaan tinggi dalam pasaran semasa. Penyelesaian bagi isu perang dagang turut dilihat menuju ke arah kebuntuan selepas Washington turut melabelkan Beijing sebagai pemanipulasi matawang.
 Sementara itu, Pound Sterling pula didagangkan sedikit tinggi dari paras terendah sebelum ini dan masih lagi kekal berisiko ekoran kebimbangan pelabur terhadap Britain yang semakin menghampiri situasi Brexit tanpa ikatan perjanjian bersama Kesatuan Eropah (EU).
Dagangan Aussie pula tidak menunjukkan reaksi ketara semalam selepas bank pusat Australia mengumumkan kadar faedah terus dikekalkan di rekod terendah iaitu pada paras 1.00% untuk mesyuarat polisi monetari Ogos.
Aussie terus kekal diniagakan lemah dalam pasaran dengan pendirian bank pusat yang kekal dovish serta tekanan yang diterima daripada ketegangan perang dagang AS-China.
Seterusnya dagangan dolar New Zealand pula akan menjadi tumpuan utama pasaran pada sesi Asia hari ini untuk keputusan mesyuarat polisi monetari bank pusat New Zealand pada jam 10.00 pagi waktu Malaysia dengan jangkaan penurunan kadar oleh pasaran untuk mesyuarat Ogos.


GBP/USD Panjat Lagi 100 Pips Sebab CPI AS Semalam!

Pergerakan harga pada carta pasangan mata wang GBP/USD pada Rabu semalam juga turut memaparkan corak kenaikan susulan terkesan oleh reaksi pada data inflasi Amerika Syarikat (AS) yang diterbitkan.
Angka inflasi terbaru yang turun kepada 3.0% pada Jun dilihat semakin menghampiri sasaran bank pusat dan dijangka akan memberi kesan penyusutan yang berterusan ke atas US dolar sekurang-kurangnya menuju penghujung minggu.
Ini memberi ruang kepada mata wang Pound untuk menyambung pengukuhan nilainya, namun pelabur akan berwaspada memerhatikan terbitan data pertumbuhan ekonomi UK pada sesi Eropah sebentar lagi.
Jika diperhati pada carta GBP/USD semalam, harga pada mulanya membuat penurunan terlebih dahulu di sesi Eropah menuju ke paras penting 1.29000.
Namun harga tidak melanjutkan penurunan lebih rendah dan kekal berada di atas paras sokongan Moving Average 50 (MA50) pada rangka masa 1 jam di carta tersebut.
Sesi berikutnya menyaksikan lonjakan sekitar 100 pips susulan reaksi pada data CPI yang diterbitkan sehingga harga menyentuh paras tumpuan 1.30000.
Paras tersebut menjadi rintangan dan harga mendatar di bawahnya sehingga ke penghujung sesi New York tersebut.
 Sedikit kenaikan melepasi paras 1.30000 dperlihatkan pada dagangan yang bersambung ke sesi Asia pagi ini (Khamis) dengan jangkaan corak bullish akan masih diteruskan lagi.
Sasaran untuk kenaikan seterusnya adalah untuk menuju paras rintangan pada 1.31000 sekaligus terus mencatatkan paras ketinggian terbaru lagi.
Sebaliknya, jika berlaku perubahan arah pada pergerakan menuju penghujung minggu ini, pelabur boleh menjangkakan penurunan akan kembali hampiri semula sokongan 1.29000 semalam.
Susut lebih rendah dan turut bergerak di bawah paras MA50 akan menjangkakan perubahan trend untuk berlaku dan harga boleh menuju hingga ke sekitar 1.28400.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Berkecamuk Menjelang Mesyuarat FOMC!

US dolar kembali merosot selepas gagal meneruskan kenaikannya pada sesi terdahulu ketika pelabur semakin tidak senang duduk menjelang keputusan dasar pertama Federal Reserve (Fed) untuk tahun ini.
Raja mata wang itu melonjak ke paras tertinggi satu minggu dalam dua sesi pada Selasa, sebelum keuntungan kembali berkurangan apabila pasaran melangkah masuk ke sesi New York.
Ini susulan data indeks kos pekerjaan Amerika Syarikat (ukuran buat kos buruh) mencatat peningkatan 1.0% pada suku keempat daripada 1.2% suku sebelumnya, sekaligus memberi isyarat penurunan tekanan harga berterusan di AS.
Bagaimanapun, ia tidak dilihat akan mempengaruhi keputusan Fed dalam penetapan kadar faedah selanjutnya.
 Dolar Kanada adalah antara mata wang yang paling kukuh dengan memadamkan kesemua keuntungan USD ekoran data keluaran dalam negara kasar (KDNK) Kanada yang menepati jangkaan dengan berkembang 0.1% pada November.
Sementara itu, euro menghapuskan beberapa kerugian yang dicatatkan daripada kebangkitan USD selepas data KDNK Zon Eropah menunjukkan ekonomi meningkat pada kadar tahunan sebanyak 1.9% pada suku keempat, lebih baik daripada jangkaan pertumbuhan 1.8% pasaran.
Mata wang pound pula kekal melemah di tengah-tengah kewaspadaan pasaran menjelang mesyuarat Bank of England (BOE) pada Khamis.
Pada masa yang sama, pelabur turut memberi tumpuan kepada perkembangan rundingan pasca-Brexit antara Kesatuan Eropah (EU) dan UK.
Di sisi lain, dolar Aussie sedikit meningkat manakala dolar kiwi pula kecundang ekoran data pekerjaan New Zealand yang mengecewakan pada suku lepas.


Korea Utara Bersedia Untuk Membicarakan Program Pemberhentian Nuklear

Korea Utara telah menyampaikan pesanan kepada U.S buat pertama kali bahawa Korea Utara telah bersedia untuk membincangkan isu untuk menghentikan program senjata nuklear di Semenanjung Korea.
Perkara itu akan dibincangkan apabila pemimpin Korea Utara, Kim Jong-un ingin mengadakan pertemuan dengan Presiden AS, Donald Trump dan hal itu disahkan sendiri oleh jabatan U.S.
Sebelum ini, pertemuan antara Korea Utara- Amerika Syarikat telah dilakukan oleh pegawai-pegawai kerajaan AS dan Korea Utara yang saling berhubung secara sulit sebelum Pyongyang menyatakan persetujuan untuk mengadakan pertemuan dengan Washington.
 Menurut laporan Reuters, “Komunikasi yang terjalin pada tahap awal ini melibatkan Jabatan Kementerian Luar Negeri yang berbicara dengan Korea Utara melalui PBB dan Intelligence Jabatan kedua negara dengan menggunakan saluran cadangan,”
Sementara itu, dua Korea iaitu Korea Selatan dan Korea Utara telah mengadakan pertemuan untuk mempersiapkan persidangan antara Kim Jong Un dan presiden Korea Selatan Moon Jae-in pada 27 April 2018.
Perhubungan Korea Selatan dan Utara semakin baik didorong oleh Sukan Olimpik pada Februari lalu.
Walaubagaimanapun pada ketika ini, Korea Utara sendiri masih belum mengutarakan sesuatu mengenai rencana pertemuan Kim Jong-un dengan Donald Trump. Informasi mengenai tarikh dan lokasi pertemuan kedua pemimpin tersebut juga belum diungkap sehingga ini.


Pertumbuhan Tahunan Zon-Eropah Pada Suku Kedua Dinaikkan

Ekonomi dalam 19 negara yang menggunakan matawang euro berkembang lebih banyak daripada yang diramalkan sebelum ini pada suku kedua berbanding tempoh sama pada 2016.
Pertumbuhan ekonomi (GDP) Zon Eropah berkembang 0.6% pada suku kedua sama seperti yang dianggarkan dalam bacaan awal. Namun, bacaan tahunan dinaikkan kepada 2.2% berbanding 2.1% sebelum ini.
Berbanding pada suku sebelum, pertumbuhan ekonomi kali ini merekodkan bacaan tertinggi di Belanda dan Latvia, di mana Sepanyol juga naik melebihi purata.
Ekonomi Jerman iaitu ekonomi terbesar Zon Eropah, berkembang pada kadar sama seperti Zon Eropah itu sendiri pada suku kedua.
 Lonjakan ekonomi yang terus berkembang di Zon Eropah dijangka akan menekan pembuat polisi ECB yang dalam masa terdekat akan membincangkan tentang masa hadapan rangsangan monetari pada musim luruh.
“Dengan ekonomi mengekalkan pertumbuhan yang sihat, ECB sepatutnya lebih yakin tentang pengurangan pembelian aset (tapering) tahun hadapan,” kata penganalisis ekonomi di Capital Economics.
Pemulihan ekonomi dalam blok tersebut semakin kukuh, dengan bacaan pengangguran menunjukkan kadar jatuh ke paras terendah sejak tahun 2009 di mana sentimen ekonomi meningkat ke paras tertinggi 10 tahun lalu pada Julai.
Anggaran pengeluaran industri pada Jun telah dikeluarkan pada awal minggu ini yang menunjukkan kejatuhan yang banyak berbanding jangkaan.
Keyakinan dalam perniagaan dan pengguna Zon Eropah akan dikeluarkan pada akhir Ogos dan ia sepatutnya akan memberi gambaran yang lebih jelas terhadap ekonomi Zon Eropah.


EUR/USD Kekal Bullish, Tembus Ke Paras Tertinggi Terbaru 5 Minggu!

Pergerakan pasaran pada Selasa semalam masih bercampur dengan pelabur semakin berwaspada menantikan debaran keputusan mesyuarat FOMC dan bersama beberapa bank pusat yang lain pada Khamis.
Federal Reserve (Fed) dijangka akan menaikkan kadar faedah pada 25 mata asas, namun terdapat jangkaan bahawa tiada kenaikan oleh Fed disebabkan krisis yang sedang melanda kini.
Malah, ada juga yang menjangkakan senario yang lebih buruk iaitu penurunan kadar faedah (cut rates) mungkin boleh menjadi pilihan Fed.
US dolar berjaya bergerak lebih baik berbanding beberapa mata wang utama lain, namun gagal menundukkan Euro.
Euro cemerlang catatkan paras ketinggian terbaru berbanding US dolar semalam susulan jangkaan bahawa European Central Bank (ECB) bakal meneruskan pengetatan dasar monetari.

Carta harga pasangan mata wang EUR/USD menyaksikan corak kenaikan dikekalkan pada hari keempat berturut-turut semalam dengan paras ketinggian terbaru berjaya dicapai sekitar 1.07800.
Harga yang pada mulanya mendatar di atas paras 1.07000 kemudiannya melonjak mengatasi ketinggian dicapai minggu lalu.
 Pergerakan harga yang kekal berada di atas paras sokongan Moving Average 50 (MA50) pada rangka masa 1 jam di carta EUR/USD masih menunjukkan isyarat bullish buat harga, namun pelabur berhati-hati untuk sebarang kejutan pada mesyuarat FOMC.
Jika US dolar kekal lemah, harga bakal melambung tinggi menembusi paras penting 1.08000 dan mencatatkan paras tertinggi terbaru lagi.
Selepas menuju ke paras 1.09000, sasaran utama harga adalah untuk kembali mencapai semula zon 1.10000 setelah kali terakhir disentuh pada dagangan Februari lalu.
Namun jika situasi berubah, US dolar mula mengukuh menekan harga jatuh semula menuju paras 1.07000 yang menjadi tapak kenaikan semalam.
Susut lebih rendah dan turut melepasi sokongan MA50 akan menjadi petunjuk bagi perubahan trend bearish buat harga semula dengan sasaran menuju 1.06000 dan support 1.05000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal EUR/USD – Timeframe H4 – 22/2/2018

Harga EUR/USD telah breakout harga 1.2300 dan kini berpotensi untuk bearish secara teknikalnya. Walaubagaimanapun, sebelum ia meneruskan lagi penurunan EUR/USD perlu terlebih dahulu breakout Key Support Zone 1.2260/14 ini sebelum ia mencapai 1.2160.
 Tetapi sekiranya ia masih gagal untuk breakout Key Support Zone, peluang untuk EUR/USD kembali bullish adalah tinggi dan target yang berpotensi untuk ia capai adalah 1.2360 atau ke 1.2410. Oleh itu, Key Support Zone ini memainkan peranan yang penting untuk diperhatikan ketika ini samaada ia akan dibreakout ataupun sebaliknya.
Dan jika breakout, EUR/USD berpotensi tinggu untuk terus bearish ketika ini dan jika gagal untuk breakout Key Support Zone dan ia membentuk buy signal sekitar harga tersebut, EUR/USD akan kembali bullish dan penurunan ketika ini dianggap retracement.


Sentimen dan Perkembangan Terkini yang Melanda Matawang Utama dalam Sesi Eropah

US Dollar masih meneruskan kerugian berbanding matawang utama yang lain pada Khamis, meneruskan kejatuhan sesi seterusnya gara-gara komen Trump sebelum ini.
USD/JPY dalam sesi Eropah didagang pada 109.07
USD/JPY, 30 minit
US Dollar telah jatuh sekitar 1.8 peratus berbanding Yen minggu ini kerana kebimbangan geopolitik yang mendorong pelabur memindahkan kesemua asset mereka kepada asset yang kurang berisiko.
Sentimen pasaran kini bercampur dengan kegelisahan politik di Perancis disamping tindakan ketenteraan oleh AS terhadap Syria dan Korea Utara.
US Dollar Index yang mengukur kekuatan matawang gergasi dinilai pada 100.13 dalam sesi ini.
EUR pula dinilai lebih rendah berbanding USD apabila EUR/USD menjunam 0.10 peratus.
EUR/USD, 30 minit
 Pelabur juga semakin gelisah apabila undian pilihanraya di Perancis menjadi semkin sengit buat masa ini.
Dalam sesi ini juga, Pound mengalahkan pergerakan US Dollar apabila GBP/USD meningkat sebanyak 0.18 peratus, iaitu nilai yang paling tinggi sejak 28 Mac.
GBP/USD, 30 minit
Dollar Australia juga semakin mengukuh dalam sesi ini dengan AUD/USD meningkat sebanyak 0.84 peratus selepas pulih daripada paras terendah dalam tempoh tiga bulan yang dicatat pada Rabu.
AUD/USD, 30 minit
Matawang ini dirangsang apabila data pekerjaan dicatat lebih kukuh daripada ramalan.
Kadar pengangguran Australia dikeluarkan tidak berubah pada bulan Mac iaitu pada 5.9 peratus sama seperti jangkaan.
Emas Masih Meneruskan Prestasi Bertenaga!


Analisis Teknikal USD/JPY – Timeframe H1 – 5/11/2018

Secara teknikal, harga yang menguji paras RBS (support become resistance) di 112.700 pada chart pasangan matawang USD/JPY kembali membuat lonjakan semula pada sesi dagangan Jumaat untuk harga menguji semula paras ketinggian semasa harga yang dicapai sebelum ini. Berdasarkan indicator Moshed Magic Line, harga yang membuat kenaikan dari paras SBR 112.700 telah melepasi paras resistance MagicR1 sebelum kembali pantul ke paras Magic Pivot semula. Seterusnya harga telah melonjak melepasi ketiga-tiga paras resistance pada indicator Moshed Magic Line berikutan matawang USD berjaya mengukuh berbanding Yen dengan data pekerjaan NFP yang dikeluarkan positif walaupun kedua-dua matawang safe-haven ini sebelumnya didagangkan merosot ekoran sentimen pasaran semasa yang kembali pulih.
Pada sesi pasaran Asia hari ini pula, harga dilihat bergerak mendatar pada permulaan sesi namun cuba membuat kenaikan menjelang pembukaan sesi pasaran Eropah untuk harga menguji paras ketinggian harga pada Jumaat lalu. Pengukuhan yang berjaya dikekalkan USD berkemungkinan melihatkan harga menuju ke paras resistance pada 113.490 (MagicR1) sekaligus mengatasi paras ketinggian harga minggu lalu. Harga yang menyambung pendakian bakal menuju ke paras tumpuan harga seterusnya berkemungkinan ke paras resistance 113.792 (MagicR2). Dan sekiranya sentimen pasaran semasa kekal membuatkan matawang Yen didagangkan rendah, USD berkesempatan untuk melonjakkan harga sehingga ke paras resistance pada 114.258 (MagicR3) dan berkemungkinan bakal menguji paras harga pada 114.500 yang merupakan paras ketinggian yang diuji harga pada Oktober ini dan juga beberapa kali diuji tahun lalu namun masih gagal ditembusi harga.
Sebaliknya, jika perubahan pada sentimen pasaran semasa kembali membuatkan pelabur beralih ke matawang Yen, harga dijangka akan membuat penurunan lebih rendah dari paras Magic Pivot 113.024 hari ini seterusnya menuju ke paras support 112.722 (MagicS1) untuk harga menguji zon RBS ini. Sekiranya harga dilihat berjaya breakout paras tersebut dan meneruskan penurunan ke paras lebih rendah, paras yang dilihat menjadi tumpuan harga seterusnya adalah pada support 112.256 (MagicS2). Kemudian, harga yang terus mengalami kejatuhan pada chart USD/JPY ini dilihat akan ke paras support yang berada lebih rendah iaitu pada 111.954 (MagicS3) yang turut merupakan paras tumpuan harga.
 Pasaran minggu ini akan tertumpu kepada mesyuarat FOMC pada Jumaat ini serta beri tumpuan juga pada sebarang isu global semasa yang turut mempengaruhi perubahan sentimen pasaran sekaligus memberi kesan terhadap nilai matawang safe-haven USD dan Yen ini. Jadikan indicator Moshed Magic Line sebagai rujukan tambahan dalam analisis teknikal anda pada chart USD/JPY ini.

Paras support: 112.722, 112.256, 111.954.
Paras resistance: 113.490, 113.792, 114.258.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – 3 Hari Berturut-turut Emas Berkilau

Harga emas terus memberi sinaran untuk para pelabur pada minggu ini selepas pamerkan kenaikan 3 hari berturut-turut.
Pada carta harga XAU/USD yang mengukur nilai emas berbanding US dolar telah melihatkan harga telah meningkat dari paras sokongan 1680.00 di awal minggu sehingga ke paras 1740.00 setakat sesi Eropah hari ini (Khamis).
Pelabur semakin yakin untuk harga emas kekal melonjak selepas pergerakan harga menepati ramalan penganalisis yang menjangkakan harga akan kembali melonjak semula dari zon sokongan 1680.00-1700.00.
Pada Selasa, kenaikan ketara harga dipamerkan sehingga ke paras rintangan 1720.00 sebelum harga menyambung kenaikan pada dagangan Rabu semalam melepasi rintangan tersebut.
Pergerakan harga dilihat kekal didorong oleh faktor penyusutan US dolar sepanjang minggu ini apabila pasaran memberi reaksi terhadap kejatuhan hasil bon AS yang memberi tekanan terhadap mata wang US dolar.
Kenaikan harga dilihat menuju pula ke paras tumpuan 1745.00 dengan momentum yang positif, namun pelabur tetap waspada untuk situasi kejatuhan semula harga emas.
 Sekiranya harga membuat penurunan semula, paras 1720.00 dilihat sebagai paras support harga sebelum penurunan lebih rendah sehingga melepasi paras sokongan Moving Average 50 (MA50) pada timeframe 1 jam akan memberi kegelisahan semula kepada pelabur untuk jangkaan trend bearish.
Namun, jika harga berjaya mengekalkan kenaikan, destinasi awal tumpuan adalah dilihat pada zon SBR (support become resistance) 1765.00.
Pelabur akan menilai reaksi harga pada zon SBR tersebut  dan sekiranya harga berjaya tembusi ke paras lebih tinggi, tumpuan utama adalah ke paras 1800.00 semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Walaupun Bergerak Perlahan, GBP/USD Capai Paras Ketinggian 8 Bulan Terbaru

Menjelang pilihan raya UK dua hari lagi, pelabur mula berwaspada terhadap dagangan bagi matawang Pound Sterling. Pergerakan harga dijangka perlahan sehingga pilihan raya berlangsung pada Khamis.
Namun begitu, Pound sedikit mengukuh pada dagangan semalam selepas undian yang dijalankan dalam akhbar Britain’s Sunday menunjukkan Parti Konservatif kerajaan masih mendahului.
Dengan itu, dagangan pada carta harga pada carta GBP/USD telah mencatatkan paras terbaru melepasi paras ketinggian pada Mei lalu. Dan juga Pound berjaya mengukuh berbanding dolar Euro merekodkan paras tertinggi 2 setengah tahun.
Pelabur juga turut akan memberi perhatian kepada data pertumbuhan GDP UK yang diterbitkan pada sesi Eropah petang ini.
Dagangan US dolar juga turut dijangka akan bergerak perlahan menjelang mesyuarat FOMC pada awal Khamis nanti.
Meneliti pergerakan harga pada carta pasangan matawang GBP/USD semalam, harga yang berjaya melepasi paras ketinggian pada dagangan Mei lalu telah mencatatkan ketinggian terbaru menyentuh paras 1.31800 sebelum harga kembali bergerak rendah semula.
 Harga masih dilihat berlegar di garisan sokongan Moving Average 50 (MA50) dengan pergerakan harga berjulat kecil. Pelabur waspada nantikan pilihan raya UK pada Khamis.
Jika harga terus bergerak lebih tinggi membuat kenaikan melepasi paras ketinggian yang dicapai semalam, harga bakal merekodkan paras ketinggian baru mengatasi zon resistance pada dagangan April lalu.
Sebaliknya jika harga kembali membuat penurunan semula, harga yang bergerak di bawah garisan MA50 akan menguji paras support terhampir di paras 1.31000.
Seterusnya, penurunan akan menuju paras tumpuan pada 1.30000 dan juga garisan trendline harga untuk menentukan penurunan lebih jelas harga.
Paras 1.30000 juga merupakan zon RBS (resistance become support) pada carta GBP/USD yang menjadi tumpuan pada dagangan sebelum ini.
Lihat gambar carta pasangan matawang GBP/USD di bawah untuk rujukan analisis teknikal anda.


Ini Jumlah Tuntutan Pengangguran AS Pada Minggu Lepas Ditengah Penularan Wabak COVID-19!

Jabatan Buruh Amerika Syarikat melaporkan jumlah tuntutan faedah/insurans pengangguran (Jobless claims) pada minggu lepas mencatat peningkatan. Data yang dikeluarkan ini merupakan petunjuk pertama kesan wabak koronavirus atau COVID-19 terhap sektor pekerjaan.
Jumlah individu yang membuat tuntutan faedah/insurans pengangguran awal pada minggu lepas naik daripada jumlah tuntutan 211,000 jumlah tuntutan. Jumlah itu mencerminkan kenaikan ketara dan ia adalah bilangan tertinggi sejak September 2, 2017.
 Purata angka peningkatan dalam tempoh minggu mencatat peningkatan kepada 232,250, naik sebanyak 16,500 dari seminggu yang lalu dan ia merupakan tahap tertinggi sejak 27 Jan, 2018.
Syarikat-syarikat juga telah mula mengumumkan langkah-langkah bagi mengatasi impak wabak koronavirus dengan harapan impak terhadap ekonomi adalah kurang daripada sepatutnya. Ian Shepherdson dari Pantheon Macroeconomics berpendapat bahawa jumlah angka minggu hadapan boleh mencecah 2 juta.
Tuntutan faedah/insurans pengangguran adalah indikasi pasaran buruh yang penting dan perlu dipantau dengan teliti unuk mengetahui impak wabak koronavirus terhadap ekonomi. Berdasarkan trend empat minggu berturut-turut, pasaran buruh AS menunjukkan peningkatan lebih dari minggu ke minggu.


Jangan Kecewa BOE, Ekonomi UK Kembali Perlahan Pada Februari

UK berdepan cabaran besar untuk mengekalkan pemulihannya pada tahun ini selepas data terbaharu yang diterbitkan menunjukkan ekonomi negara itu berkembang dengan perlahan pada bulan Februari.
Keluaran Dalam Negara Kasar (KDNK) UK berkembang sebanyak 0.1% pada Februari, turun daripada 0.8% yang dicatatkan pada bulan sebelumnya dan sedikit meleset dari jangkaan untuk pertumbuhan 0.2%.
Pertumbuhan yang dicatatkan pada Januari mencerminkan pelonggaran berterusan sekatan coronavirus, menletakkan UK di landasan untuk pengembangan sekitar 1% pada suku pertama.
 Bagaimanapun, disebabkan lonjakan harga tenaga dan inflasi ke paras tertinggi 30 tahun sehingga mendorong kos sara hidup meningkat tinggi, jangkaan tersebut mungkin tidak dapat dicapai.
Reaksi awal daripada pound menunjukkan mata wang itu merosot ke bawah paras harga 1.3000 selain turut ditekan oleh dagangan dolar greenback yang lebih kukuh, menyaksikan indeks dolar sekali lagi menyentuh harga 100.00 berbanding pesaing utama lain.
Sementara itu, sektor pembuatan merosot tanpa dijangka selepas didorong oleh kekurangan bahan yang membataskan pengeluaran daripada pembuat kereta.
Ini sekali gus mencerminkan kepincangan daripada gangguan rantaian bekalan global yang terkesan oleh wabak Covid-19 dan mungkin bertambah buruk disebabkan perang Ukraine-Rusia.


Gagal Tembusi Resistance 1.1900, EUR/USD Menjunam Semula

Sentimen risk-on pasaran susulan berita keberkesanan 90% vaksin Covid-19 yang kembali meningkatkan keyakinan pelabur dalam pasaran dilihat gagal memberi tekanan awal terhadap mata wang US dolar yang mempamerkan pengukuhan semula.
Walaupun Joe Biden memenangi pilihan raya, penganalisis berpendapat berkemungkinan tidak akan melihat pelaksanaan rangsangan yang besar jika vaksin diberikan kepada rakyat AS dan hal ini boleh menjadi faktor yang menyokong US dolar daripada mengalami kejatuhan nilai.
US dolar bergerak lemah pada minggu lalu sehingga kekalahan Donald Trump dalam pilihan raya dimuktamadkan pada hujung minggu.
Pada carta harga pasangan EUR/USD, harga telah membuat kenaikan sehingga ke zon resistance 1.19000 dengan kenaikan minggu lalu dicatatkan sekitar 300 pips.
Namun, permulaan dagangan awal minggu ini melihatkan harga menguji resistance 1.19000 sebelum harga menjunam semula ke zon RBS (resistance become support) 1.18000 melepasi paras sokongan Moving Average 50 (MA50) pada pergerakan 1 jam harga.
Bergerak mendatar di bawah paras MA50 dan di atas paras 1.18000, pelabur berwaspada menantikan pergerakan harga selanjutnya sama ada kembali membuat kenaikan semula atau meneruskan penurunan lebih rendah.
 Penurunan di bawah zon 1.18000 dijangka akan menuju paras tumpuan sebelum ini pada 1.17200 sebelum harga menguji pula zon RBS (resistance become support) sekitar 1.16800. Sementara, zon support 1.16100 akan menjadi destinasi untuk penurunan lebih rendah harga.
Namun jika harga kembali melonjak semula, zon resistance 1.19000 akan diuji dan sekiranya harga berjaya tembusi zon tersebut, paras ketinggian 1.20000 akan dilihat destinasi sasaran harga seterusnya.
Data pengeluaran peridustrian di Itali dan Perancis serta sentimen ekonomi tinjauan ZEW Jerman akan menjadi tumpuan di sesi Eropah yang bakal mempengaruhi mata wang Euro dan juga pergerakan EUR/USD.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Menepati Ramalan, RBA Turunkan Kadar Faedah Ke Paras Terendah 0.50%

Menepati ramalan pasaran, bank pusat Australia akhirnya menurunkan kadar faedah ke paras terendah terbaru untuk mesyuarat dasar monetari kedua tahun ini.
Reserve Bank of Australia (RBA) umumkan kadar faedah diturunkan 25 mata asas dari 0.75% kepada 0.50%, iaitu paras terendah terbaru yang pernah dicatatkan.
Ahli jawatankuasa mesyuarat bersetuju tindakan penurunan kadar ini adalah bagi menyokong ekonomi yang terjejas akibat penularan wabak Coronavirus di peringkat global.
Seperti sebelum ini, bank pusat telah pun menyatakan kesediaan untuk pelonggaran polisi lebih lanjut jika diperlukan untuk menyokong kestabilan pertumbuhan. Risiko Coronavirus telah menjejaskan prospek ekonomi global jangka masa pendek.
Ancaman Coronavirus dijangka akan memperlahankan pasaran pekerjaan serta inflasi namun masih awal untuk menilai kesan virus tersebut dan bank pusat yakin bahawa ekonomi akan kembali ke landasan yang baik semula.
 RBA menyatakan pasaran kewangan Australia masih beroperasi dengan efektif dan akan memastikan kecairan yang terkawal dan mencukupi.
Pertumbuhan gaji walau bagaimanapun masih kekal lemah dan dijangka akan berterusan dalam masa terdekat ini dan bank pusat juga akan terus memantau perkembangan pasaran buruh di Australia.
Ekoran wabak Coronavirus, sektor pendidikan dan pelancongan antara yang menunjukkan kesan kemerosotan yang ketara. Pertumbuhan GDP Australia buat suku pertama 2020 yang berakhir Mac dijangka akan mencatatkan bacaan yang lemah.
RBA yakin setelah wabak Coronavirus berjaya ditangani, ekonomi Australia dijangka akan kembali pulih dengan kadar yang memberangsangkan.
Kerajaan Australia juga telah menyatakan kerjasama akan diberikan untuk membaikpulih sektor ekonomi yang terjejas akibat Coronavirus COVID-19 tersebut.


Kiwi Dinilai Stabil Berbanding Matawang Gergasi Dalam Sesi Eropah

New Zealand Dollar didagang stabil berbanding US Dollar walaupun jangkaan kenaikan kadar terus menyokong permintaan bagi US Dollar. Aussie pula menyusut lebih rendah dalam sesi ini berbanding US Dollar.
AUD/USD jatuh 0.21% kepada 0.7544.
AUD/USD, 30 minit
US Dollar semakin mengukuhkan kedudukan selepas pasaran dilihat semakin optimis terhadap kenaikan kadar pada mesyuarat bulan Disember nanti.
Jabatan Perdagangan AS juga melaporkan bahawa jualan runcit meningkat sebanyak 0.8% pada bulan Oktober.
 Dalam masa yang sama, US Dollar terus menguat disebabkan jangkaan pemotongan perbelanjaan fiskal dan cukai di bawah pentadbiran Trump.
Di Australia, data yang dikeluarkan awal hari ini menunjukkan bahawa data gaji meningkat pada suku ketiga. Pun begitu, angka itu meleset dari jangkaan awal pasaran.
NZD/USD juga telah berubah sedikit kepada paras terendah dalam tempoh satu bulan.
NZD/USD, 30 minit
US Dollar Index yang mengukur kekuatan US Dollar kali terakhir dinilai pada 100.28.

Sentimen Terkini Brexit Menguatkan Matawang GBP Sejak Semalam


Aduh! USD Nak Ke Mana Pula Ni?

Penyusutan dolar Amerika terpapar pada awal dagangan sesi Eropah di tengah-tengah ketidakpastian pasaran menuju mesyuarat polisi FOMC pada minggu depan.
Keputusan mengejut Bank of Canada (BOC) dan Reserve Bank of Australia (RBA) telah menggoyahkan jangkaan pelabur untuk Federal Reserve (Fed) akan menghentikan kenaikan kadar faedahnya.
Ini diperlihatkan pada hasil bon global yang meningkat tinggi, terutamanya hasil 10 tahun AS yang melonjak ke paras terkuat lebih seminggu pada 3.79%.
Melihat ke hadapan, pelabur akan diperlihatkan dengan penerbitan data tuntutan pengangguran Amerika Syarikat pada sesi New York.
Pada sesi Asia esok pula (Jumaat), data inflasi China untuk bulan Mei akan dikeluarkan yang pastinya menjadi penggerak kepada mata wang sensitif risiko dolar Aussie dan New Zealand.
 Dolar Aussie kekal didagangkan kukuh pada sesi Eropah, menyusuli keputusan RBA yang terus hawkish menaikkan kadar faedahnya, manakala dolar New Zealand pula mendatar.
Sementara itu mata wang euro dan pound pula masing-masing mencatat peningkatan sederhana berbanding dolar greenback yang merosot.
Selain itu, dolar Kanada mengukuh di paras terkuat empat minggu susulan keputusan BOC untuk menaikkan kadar faedah sebanyak 25 mata asas kepada 4.75%.
Yen pula kembali stabil daripada kejatuhan terdahulu, disokong oleh data keluaran dalam negara kasar (KDNK) Jepun yang berkembang 2.7% pada suku pertama melebihi jangkaan untuk pertumbuhan hanya 1.9%.
Di sisi lain, mata wang Lira Turkiye, terus memperpanjangkan penyusutan ke paras terendah sepanjang masa berbanding US dolar.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.